text:
Un an indaûr o proponevi su chest periodic une “Conference pal rilanç dal Friûl” e un “Plan pal Rilanç dal Friûl” prontâts cul impegn di dutis lis fuarcis politichis regjonâls. Il motîf? I numars inte tabele lu mostrin cun fuarce, ancje se no son stâts bogns di discjadenâ chel sens di responsabilitât e di braùre che nus à permetût, câs unic in Italie, di bati il taramot dal ’76 e di rivâ al benstâ. A son numars che a contin tantis robis. Di fat, a disin che, un, intal periodi de Grande Crisi la Italie e à cognossût la infelicitât che e ven de decressite dal redit (-4,6%) . Doi, che la infelicitât e à produsût tante frustrazion parcè che e je stade decressite “in solitarie”, ven a stâi uniche tra lis 50 economiis mondiâls plui impuartantis. Trê, che nol è vêr il sproc “mâl comun mieze gjonde” stant che la Eurozone e je cressude di cuasi il 10%. Cuatri, che il Friûl – intindût tant che ex provinciis di Gurize, Pordenon e Udin – al à vivût un tas di infelicitât identic a chê dal Meridion di Italie e ecuivalent, par ducj i doi, a un “patatrac” dal redit dal 10,7%.
◆ Cuint, che la ex provincie di Udin e à fat fintremai piês: pardabon un “patasgnachete” (rindial la idee dal bot?) dal -15,3%! Sest e ultin, che la cressite dal redit e à interessât dome la ex provincie di Triest (+5,2%): brave la classe dirigjente triestine, no mo?
◆ Al mancje ancjemò il 2020, an pandemic, che in maniere malinconiche si siere cuntun bot dal redit talian dongje dal 9% e cun risultâts piês dal nestri Friûl e de ex provincie di Udin. Tirìno lis sumis? I dâts a fevelin clâr, ma al è cui che al stime che il Friûl tra il 2008 e il 2020 al vedi pierdût plui o mancul il 20% de proprie economie e la ex provincie di Udin plui di un cuart!
◆ Se si à voie di tornâ in pîts no si po no considerâ che la Union Europeane, propit intal 2020, e à metût in cjamp la strategjie “Next Generation-UE” pal trieni 2021-2023, dotantle di 750 miliarts, e la nestre Italie e je la prime beneficiarie cul 27,8% dal totâl comunitari, vâl a dî 208,6 miliarts. La mission urgjente de RA-Fvj, duncje, e je chê di promovi progjets – soredut inte aree furlane che e je l’85% di chê regjonâl – par un impuart di 4,5 miliarts di euros tal segn de “ripartence” e de “resilience”. La Comission Europeane (CE) e domande, però, un Plan Nazionâl pe Ripartence e la Resilience dentri dal Avrîl dal 2021 che al à bisugne di Plans regjonâi, ancje se no domandâts in maniere formâl.
◆ RilanciaFriuli, duncje, al à fat une videoconference su “Il Friûl e il Plan Regjonâl pe Ripartence e la Resilience” (PRRR), disponibile sul so sît. Lu à fat parcè che la nestre autonomie e à di cjapâ la ocasion iripetibile dal inseriment lavoratîf e sociâl dai nestris fîs e nevôts dentri di un disvilup sostignibil, sedi dal pont di viste ambientâl che energjetic. Oportunitât, però, che no mostre olme inte programazion strategjiche regjonâl, che si limite a un “copie e incole” des puestis finanziariis dai agns prime. Ce si aial fat fin cumò? Une Delibare di Zonte “cjarsuline” (la n. 1849 dai 11.12.2020) dal titul “Contribût de RA-FVJ al Plan Nazionâl pe Riprese e Resilience” che, intune desene di cartelutis (definidis in maniere pompose “liniis strategjichis”) e domande al Guvier nazionâl ben 10,6 miliarts di euros. Ma cence nissun progjet concret, par caritât!
◆ La Regjon Venit, invezit, intal so PRRR e propon ben 156 progjets descrits in 460 pagjinis a justificazion dai 25 miliarts domandâts. Domande: isal clâr che nol funzione che la UE (o il Stât talian) ti da i bêçs, tu tu ju spindis cemût che tu vuelis e dopo tu ju rindicontis? Isal clâr che la strategjie NG-Fvg e covente par creâ lavôr par nestris fîs e nevôts (che di 6 agns a scjampin tal forest) e pai imigrâts economics che a coventin ae economie e aes fameis nostranis? Us ziri la domande finâl de videoconference: isal chest, il Friûl che nus plâs, chel che o volìn par nô e par chei che a vignaran?
◆ De rispueste a divegnin lis politichis di meti in vore. Che o riassum cussì: miôr stâ sù a pêl cun tancj ristôrs par un trieni, o pûr cressi cun continuitât par vê un futûr dignitôs? La sielte di RilanciaFriuli e je chê di ripartî e di cressi a benefici nestri ma, soredut, di cui che di pôc nus à dât la volte – e di cui che si prepare a fâlu – intal lavôr e inte vite. La Zonte regjonâl e stime il PRRR un libri dai siums (di no scrivi, naturâl), il Consei regjonâl, invezit, al propon un “taule di lavôr che e cjali lontan” sul argoment atîf dai 9 di Març. Par ce tegnial e ce vuelial fâ l’univiers furlanist? ❚
“Next Generation-UE”: nissune strategjie pal FriûlFulvio Mattioni, economist RilanciaFriuli
Un an indaûr o proponevi su chest periodic une “Conference pal rilanç dal Friûl” e un “Plan pal Rilanç dal Friûl” prontâts cul impegn di dutis lis fuarcis politichis regjonâls. Il motîf? I numars inte tabele lu mostrin cun fuarce, ancje se no son stâts bogns di discjadenâ chel sens di responsabilitât e di braùre che nus à permetût, câs unic in Italie, di bati il taramot dal ’76 e di rivâ al benstâ. A son numars che a contin tantis robis. Di fat, a disin che, un, intal periodi de Grande Crisi la Italie e à cognossût la infelicitât che e ven de decressite dal redit (-4,6%) . Doi, che la infelicitât e à produsût tante frustrazion parcè che e je stade decressite “in solitarie”, ven a stâi uniche tra lis 50 economiis mondiâls plui impuartantis. Trê, che nol è vêr il sproc “mâl comun mieze gjonde” stant che la Eurozone e je cressude di cuasi il 10%. Cuatri, che il Friûl – intindût tant che ex provinciis di Gurize, Pordenon e Udin – al à vivût un tas di infelicitât identic a chê dal Meridion di Italie e ecuivalent, par ducj i doi, a un “patatrac” dal redit dal 10,7%.


c: text/html

text:
DICEMBAR – PRIME PAGJINE. EDITORIÂL – Par chei che no si rindin. La gnove resistence furlane / La vie furlane al socialisim / Il Comitât 482 al denuncie, si spere che alc si movi e intant pe scuele simpri mancul beçs / Sapade in Senât e la regjon F-VJ e reste cidine / PAGJINE 2 – Vite sul confin dal Imperi tor de “grande” vuere (seconde part) / PAGJINE 3 – La identitât e pues rindi ancje in economie / MUSIS DI… FACEBOOK. Pal Friûl no i vûl cjavei… ma fantatis bielis / PAGJINE 4 – Viers il cidinôr Gijviane vistude di fieste pe VI edizion dal Festival dal Cjant spontani / LA VÔS DE CISL. Invistiments forescj e declarazion dai redits / In cjargne si siere buteghe e si peste cul massanc / PAGJINE 5 – INTERVISTE. Cirf, il pont cul gnûf diretôr Pascolo / Ma ce fin fasial il lat furlan? / PAGJINE 6 – La antighe Cjase de Vicinie di Varian/ PAGJINE 8 – Tra archeologjie musicâl e riscuvierte de tradizion / IL FERÂL. Chê locande eternamentri sierade / PAGJINE 9 – SLOVENIE. Inmò burascje sul guvier di Lubiane / AUSTRIE. Un omaç al “Pari dai slovens de Carinzie” / Marilenghe, il contribût ae tutele di bande de Glesie furlane / PAGJINE 10 – SIMPRI BOGNS. Pier Pauli Pasolini, L’Academiuta friulana e le sue riviste, Vicenze 1994 / I costums di Davian / Oh ce biel cjistiel… a Milan / E DUCJ A VIVERIN… FURLANS E CONTENTS. La liende di barbe Nadâl / PAGJINE 12 – SIUMS DI STORIE. Il Grant Bot / LA (TÔ) PATRIE DAL FRIÛL… INTUN CLICK” – CONCORS FOTOGRAFIC. La foto sielzude par chest mês /
*** I articui a son disponibii fracant sul titul. Buine leture.
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +

robotstxt: allowed

filter: keep


text:
#23 – Dopo de ultime gnot Usgnot passade e je stade la ultime. La ultime gnot che jo e Marte o vin durmît te stesse cjamare. O diu, durmît… si fâs par mût di dî. La centesime barufe, butâsi in muse cun tristerie lis solitis lagnancis, e dopo chel remenâsi mareôs, schene cuintri schene… Ma o ai decidût: di usgnot [...]
Categorie: Gjenar sociâl
#21 – Il cûr de cjase «Che mi vegni daûr te cjase» Sul inprin, a sintîmi a dî cheste frase, o restai un pôc stranît. La siorute si fermà sul soiâr de puarte e mi smicjà. Un piçul riduç i disgredeà un pôc chel sgjarp di grispis che e veve ator pe muse. Si viodeve benon che e veve capide [...]
#20 – Cuviert di nûi e stelis Mi veis ingomeât. Us al vevi dit za timp fa. E cumò lu ai fat! Voaltris cun la vuestre maniere di vivi. Oms e feminis plens di tristerie. Bogns dome di viodi il mâl in chei altris. E pronts a fâlu ae prime ocasion. Sotans devant di ducj i potents e incarognîts cuitri [...]
#19 – Lâ di cuarp intune filande Gjo, trops agns âstu? Ben, se tu âs une cierte etât o soi sigûr che tu âs cualchi ricuart di contâ su lis filandis. La storiute che o ti conti vuê e à come protagoniste, inmò une volte, la mê none. Jê, di piçule, e viveve tune grande famee: trê fradis metûts insiemi [...]
#17 – La strade Cheste conte no sarès mai stade scrite se Mineto Bertòs nol fos rivât a matine cuntune cjadene ta man. Cun dute probabilitât, no sarès mai stade scrite nancje se Ulrico Bertòs, impresari edîl di une cierte impuartance, nol ves puartade la pacare dongje de cjase. Ma di sigure, cheste conte no sarès mai stade scrite se [...]
#16 – Infifada Par Noura Shehadeh Ramallah – Palestine Al Anbeya’, 11 Jabaliya – Ai 6 di Dicembar 1988 Lûs de mê vite, al é bielzà un an che nô dal cjamp dai dispatriâts o lin indenant a fâ ce che o podìn e ce o crodìn just pe nestre int, ancje par chê che a sta li di [...]
#15 – Bundì O soi sierât in cjamare cence il coraç di vignî fûr. No voi plui in bagn – masse pericolôs!, o fâs ce che ai di fâ tune tirine: la mê compagne di assedi. Par mangjâ, o mangji il mancul pussibil. Cuant che propit no ja la fâs plui o voi in cusine, ma planc, felpât tant che [...]
Rome, ai 19 di Mai dal 2022 Mari mê amade, infin, jo e i miei fradis, o sin rivâts in Italie. Cjase nestre e je stade par un mês un camion cragnôs plen di animâi che a puçavin di smusar e di sacs di cjanaipe cul cafè in fermentazion. Un viaç framieç [...]
#11 – Ce che al reste Une altre dì che al si alçave cu la domande: Lassarèssial la cjase? Cheste cjase plene di vôs che a jerin passadis, e di memoriis che a rondolavin dì e gnot par lis stanziis vueidis. Mûrs, mobilie e imprescj traviersâts di rivocs profonts, cussì profonts che no i permetevin di bandonâle. Odôrs, cjantons, emozions. [...]
#07 – Cjapât dal nemì Tant che a vevin planificât il viaç al jere tacât di gnot. Il flum al jere calm, si scugnive no fâ masse rumôr stant che e jere une scjampade. A vevin sielzût di cjapâ une barcje piçule, tant che un sbordon, par movisi in mût scuindût cence crevâ la aghe. Fasint leve tal fondâl dome [...]
#05 – La pacare A cui domandâ? Achì nissun mi scolte. La pacare e je ferme e l’om de pacare al è li che al vauice che lui no lu à viodût, cemût podevial, cuant che lu à viodût, ah diu jo! al jere za dut sgnangassât! L’assessôr i spieghe al inzignîr che dut al jere a puest, une robe [...]
Intune cjase amie o viodei un confessionari, mi diserin di vêlu cuistât intune buteghe di antichitâts. Al jere ancjemò in gjambe, tirât a lustri, cu la sô biele tendinute colôr pinitince. E ca mi disei; dome Diu al savarà cetancj pecjadôrs che a pleiarin i zenoi su chel scagnel, denant di chê gridele, contantji i pecjâts a traviers di chês [...]


text:
Sot di chest non a van tancj plats catalans (di precîs dal Empordà) che a cumbinin robe di mâr (plui di dut crustacis) e cjar (pal plui poleç, ma ancje cunin, purcit, cjar di salvadi…): chest ricete e je un pôc une base, po come in ducj i plats tradizionâi a son tantis variazions, ancje di famee in famee.
1 poleç
12 gjambars
1 cevole
1 tace di vin blanc
5 pomodoros di salse
brandy
sâl
pevar
Pe “picada”
3 fetis di baguette sec
8 grams di cjocolate nere
10 grams di mandulis brustuladis e peladis
10 grams di nolis brustuladis e peladis
5 grams di pignûi
3 spîs di ai
cualchi fuee di savôrs
Meti intune cite cjalde vueli e cuant che al è cjalt scotâ il poleç taiât a tocs e po gjavâlu e tignîlu in bande.
Tal stes vueli scotâ i gjambars e po gjavâju e tignîju in bande.
Simpri tal stes vueli dislidi la cevole taçade a tocuts, cuntun tic di sâl.
Cuant che e je dislite, taiâ i pomodoros a metât e gratâju, di maniere che si zonti ae cevole dome la polpe e no la piel. Lassâ cuei par cualchi minût.
Zontâ il poleç, sflamiâ cuntune sborfade di brandy, po zontâ la tace di vin e lassâ cuei un 30-35′, zontant aghe cuant che al covente, regolâ di sâl e pevar.
Intant taiâ l’ai a fetutis finis e fridilu, fridi ta chel vueli ancje lis fetis di pan.
Meti insiemi ducj i ingredients de “picada” e pestâju fins (la maniere tradizionâl e sarès tal mortâr, ma si consee di doprâ un minipimer), fin che no ven une paste vualive.
Cuant che a mancjin 5′ zontâ la picada al tocj dal poleç e disfâle ben. Cuant che a mancjin 3′ meti i gjambars.
✒ Sandri Carrozzo
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Fun Cool! 10 – I racconti in gara
N. 1
La pipa
***
Meglio tardi che mai
Osservando la scena del delitto, il commissario posò lo sguardo sulla penna che aveva dimenticato la sera prima e notò l’agente della scientifica che la raccoglieva; era arrivato il momento di invitare a cena quel poliziotto.
***
Scrutinant la sene dal delit, il comissari al poià une voglade su la pene che al veve dismenteât la sere prime e al viodè che un agjent de sientifiche la stave cjapant sù: e jere vignude la ore di invidâ a cene chest poliziot.
N. 3
Concorso di colpa
Se la mia ex fidanzata Ileana non mi avesse mollato lasciandomi libero e single il sabato in cui mi sono trovato per la prima volta davanti agli occhioni lucenti e ammiccanti di Barbara, se il mio amico Mario non mi avesse espresso la sua profonda invidia per la fortuna che mi era caduta dal cielo facendo innamorare di me una bellezza stratosferica come lei, se i genitori miei e quelli di Barbara non avessero dato l’assenso al nostro matrimonio, se quel palestrato lampadato non la avesse sedotta alla vigilia delle nozze, io non avrei commesso un femminicidio, perciò mi chiedo perché vogliono dare ventun anni di pena tutti a me anziché suddividerli equamente coi corresponsabili dandoci tre anni ciascuno.
***
Concors di colpe
Se la mê murose viele Ileana no mi ves molât lassantmi libare e single la sabide cuant che mi soi cjatât pe prime volte denant dai voglons sflandorôs e cimiots di Barbara, se il gno amì Mario no mi ves pandût la sô invidie profonde pe fortune che mi jere colade intor cuntune fantate cetant biele come jê cuete di me, se i miei gjenitôrs e chei di Barbara no vessin acetât il nestri matrimoni, se chel palestrât lampadât no la ves tentad la dì prin des gnocis, jo no la varès copade, par chest mi domandi parcè che a àn voie di dâ vincjeun agns di pene ducj a mi pluitost che dividiju in maniere juste dantnus trê par om.
N. 4
Un pomeriggio
***
Un daspò di misdì
N. 5
AAA Cedesi tastiera in cambio di organo in buono stato
***
AAA Si vent tastiere par un orghin in bon stât
N. 6
Puartâ pazience
***
Portar pazienza
N. 7
Equivoco
***
Malintindiment
N. 8
Con le mani sulla tastiera
***
Cu lis mans su la tastiere
Litigio
Luana non disse più una parola, forse per il gancio a cui era appesa, forse che non aveva più nulla da dire, forse per la pistola che Riccardo si era ficcato in gola.
***
Barufe
N. 10
Super J
***
Domenie, siet e mieze di buinore, Joêl si vistì come un pipin, la valisute in man e lis scarpis comudis; pene lât fûr di cjase al sintì un gjal cjantâ trê voltis, di chê altre bande de strade dôs muiniis i vignirin incuintri come se al fos un scuintri di un western, prontis a tirâ fûr il rosari e doprâlu come une cuarde par dispicjâlu; par un pêl nol si inçopedà intun gjat neri che i straviersà la strade e lu scrutinà cun muse tichignose, ma cun dut dai segns tangjibii che lu sburtavin a lassâ pierd, lui no si fermà: al veve di puartâ fûr la sô mission; lu veve imprometût al vieli e une peraule dade e une peraule dade, “no stâ abadâ di lôr” al pensà; il puarton di len intarsiât al jere sierât, al cjapà coraç e un flât che i vignive sù dai telons, al pocà cun viamence ae puarte, cuasi un minût di spiete e fu vonde par fâi sudâ il cerneli; ae fin la puarte si vierzè, a dâi acet un om cuntune barbe fisse e nere che dopo vê spudât par tiere, al alçà i voi e lu cjalà cu la muse a forme di pont di domande; Joêl cu lis man che a tremavin al vierzè la valisute e di preparà al scuintri, al tirà fûr lis sôs armis e svintulant doi gjornâi par aiar al sigà la sô batude: “Tor di vuardie, sveatsi, la fin dal mont e je rivade”!
N. 11
Mani calde
***
Mans cjaldis
Studia, studia, bisogna studiare parecchio per farsi strada nella vita, mi dice un giorno sì e l’altro anche mio padre, che ha una laurea in ingegneria e lavora a mesi alterni come venditore di pentole in un outlet.
N. 16
Svindic
***
Vendetta
N. 17
Black Out
Un corto circuito spense la luce in fondo al tunnel, e inferno per tutti fu.
***
N. 18
Ti ricorderai delle parole di tuo padre
N. 19
Amor perVersus
***
Amor perVersus
N. 20
“Lei non sa chi sono io!”
Comments
-
29 Febbraio 2016
Belli!!!!!
Certo che ho tentato di leggerli in dialetto ma…. urca!!!!
-
Anonimo16 Marzo 2016
Si saie alc dai vincitors?


text:
“La Patrie dal Friûl” e cambie direzion: di Dree Venier a Erika Adami
Cambi ae vuide dal storic mensîl in lenghe furlane “La Patrie dal Friûl”, fondât tal 1946. A Andrea “Dree” Venier i sucedarà ae direzion Erika Adami. La decision e je stade cjapade cu la unanimitât dal Consei diretîf de associazion culturâl “Patrie dal Friûl”, editore dal gjornâl.
Il president de associazion Andrea Valcic al ringrazie il diretôr di prime Dree Venier, «pal so impuartant contribût professionâl simpri apassionât e impegnât. A lui un graciis di cûr» e al salude cussì la jentrade de gnove diretore: «O soi content e braurôs de nestre sielte: la jentrade di Erika ae vuide dal nestri gjornâl e je la testemoneance de part de femine te societât di vuê, ma massime e pues zontâ une sensibilitât gnove tal cjamp de autonomie furlane, dulà che la presince feminîl e à e e sta deventant impuartante».
Dree Venier al lasse duncje la incarghe marcant che «daûr de mê decision nol è nissun fat particolâr, ma dome dôs cumbinazions: la fadie di trê agns di lavôr penç e la ocasion di vê tant che diretore une giornaliste competente tant che Erika, che e savarà puartâ aiar gnûf te redazion dal mensîl. Jo o resti e mi met a disposizion tant che colaboradôr».
Erika Adami, 43 agns, gjornaliste professioniste, e à une esperience lungje tal cjamp de comunicazion in lenghe furlane. E je stade prime redatore dal setemanâl la Vita Cattolica e de emitente Radio Spazio 103. Pal setemanâl de Arcidiocesi di Udin e à ancje curât la edizion di dôs publicazions impuartantis pal Friûl: la riviste par fruts e fantacins dal dut in lenghe furlane Alc&Cè e il lunari Stele di Nadâl. Tra lis tantis colaborazions si ricuardin chês cun Il Gazzettino, Antenna3Friuli, Udine Economica e Gnovis pagjinis furlanis.
«Assumi la direzion da “La Patrie dal Friûl” al è un privileç – e dîs Erika Adami -. O ringracii l’editôr, la associazion culturâl “Patrie dal Friûl”, pe fiducie che mi à dât e Dree Venier pal otim lavôr che al à fat vuidant il mensîl cun competence e passion sincire; o cjapi sù il testemoni cun entusiasim ancje parcè che o ai cjatât un grup di colaboradôrs straordenaris. Insiemi o cirarìn di stiçâ riflessions su chel che al sucêt te nestre tiere e proponi ideis ufrint un contribût pe cressite dal Friûl e des diviersis comunitâts che lu componin, un impegn che no pues lassâ di bande la promozion dal pluralisim culturâl e linguistic che i ricognossìn dute la impuartance e il valôr».
Adami e je la seconde diretore femine dal sfuei furlan daspò Maria Del Fabro, che e tignì lis brenis de riviste dal 1953 al 1963.
A jê e va il bon lavôr! dal Consei e di dute la redazion.
Udin, ai 23 di Zenâr dal 2018


text:
LIS GRANDIS STELIS AUSTRIACHIS SCOGNOSSUDIS SUL PLAN INTERNAZIONÂL_ La Austrie e ven clamade ancje Musikland, tiere di musiche: lant indaûr cul timp te ete dai imperadôrs al è just che la Austrie e vegni considerade protagoniste, cun di fat cui nol cognossial Mozart, Haydn, Schubert, Liszt e altris. Di là dai confins de lenghe todescje al ven iniment alc altri: la musiche popolâr, la armoniche in man cul cjant tipic austriac-suizar Yodel e cjantants Schlager folk tant che l’ex campion tirolês di schi Hansi Hinterseer. Pôcs i austriacs cognossûts vie pal forest: Falco, DJ Ötzi o il composidôr di jazz Joe Zawinul, in Gjermanie i musiciscj schlager Udo Jürgens, Peter Alexander, i rapresentants dal Austropop tai agns Setante-Otante Rainhard Fendrich, Wolfgang Ambros, Georg Danzer e altris che a dopravin pal gjenar Austropop soredut il dialet di Viene.
In part e je colpe dai austriacs stes, soredut dai mass media. “A’nd è une vore di artiscj e di band in Austrie, che se nol fos internet no si varès nancje mai sintût di lôr. La Austrie e à il cliché che e je costituide dome di yodel e di musiciscj folk…. Però e à pardabon une biele musiche di ufrî: Pop, Rock e vie indevant… Se i artiscj no si scoltin, il stereotip nomenât al reste par simpri!”: cussì e critiche la situazion atuâl Christina Stürmer, la musiciste plui popolâr su la plataforme SOS-Musikland.
PÔC SPAZI TES RADIOS_ Tes radios austriachis la musiche “fate in cjase” si cjate al ultin puest. La radio nazionâl ORF e sune dome il 14,2 par cent di composizions locâls. La emitente Ö3, chê che e à la plui grande difusion in Austrie, e à invezit dome il 18 par cent, mintri che Radio Wien e trasmet ogni dì dome 9 lavôrs musicâi “fats in cjase”. La stazion nazionâl Ö1 si ferme a pene al 6,3 par cent. Dopo di protestis e petizions, i artiscj austriacs unîts te plataforme SOS-Musikland e la radiotelevision nazionâl ORF a àn cjatât ai 29 di Dicembar dal 2009 un acuardi par aumentâ la cuote di musiche austriache al 30 par cent des interpretazions e al 20 par cent des composizions.
AL TACHE L’ISTÂT DI FESTIVAL_ La stagjon dai festival si è vierte cul plui grant event rock austriac a viert clamât Novarock: 160 mil visitadôrs a àn scoltât 72 oris di musiche dai 11 ai 13 di Jugn su lis Pannonia Fields II a Nickelsdorf dongje il confin ongjarês.
DONAUINSELFEST: LA PLUI GRANDE FIESTE MUSICÂL A VIERT DI DUTE LA EUROPE_ Il Festival de Isule de Danau chest an si è davuelt dai 25 ai 27 di Jugn: si trate di un event musicâl a viert cun jentrade libare, dal 1984 in ca si ten ogni an ae fin di Jugn. Cun trê milions di visitadôrs dentri di trê dîs, e je la plui grande fieste a viert di dute la Europe.
Dut al tacà tal 1983 tant che fieste culturâl kulturelles Frühjahresfest te zone tor dal puint di Floridsdorf e sul teritori de isule artificiâl de Danau costruide jenfri il 1972 e il 1988 a nord di Viene. La fieste locâl e je cressude vie pai agns deventant un event di trê dîs suntun teritori di cirche 6,5 km cuadrâts. Su 27 palcs si presentin musiciscj di diviers gjenars musicâi.
OGNI DÌ PLUI DI MIEÇ MILION DI VISITADÔRS_ Za di timp i organizadôrs a contin ogni dì plui di mieç milion di visitadôrs: tal 2007 par esempli si ve un totâl di 2,6 milions, vâl a dî par vie de ploie uns 300 mil di mancul rispiet al an prime. Tal 1992 Udo Jürgens al à cjantât denant di 220 mil spetatôrs, tal 1993 al fo il storic conciert de leiende Falco cun plui di 150 mil fans e sul palc tal 2006 Christina Stürmer di front di 180 mil spetatôrs. Stant al organizadôr, il partît politic SPÖ, l’apontament si siere ogni an cuntun belanç di 40 milions di euros: di chest event al profite soredut il turisim vienês.
____________________________________________________
Eurofestival cence i austriacs
Daspò il sucès todesc de zovine Lena, si è vierte in Austrie daurman su lis primis pagjinis dai gjornâi une discussion su la necessitât di cjapâ part al concors european di musiche, soredut pal fat che la prossime Eurovision si davuelzarà propit in Gjermanie. E cui che al cognòs la anime austriache al sa che dut ce che al è leât al grant fradi todesc si trate intun mût une vore competitîf. La Austrie e à partecipât pe prime volte tal 1957 ae seconde edizion dal concors di cjançon Eurovision. Tai agns 1973-1975 i austriacs si ritirin par vie di disinterès, tal 1998 e tal 2001 par vie di risultâts negatîfs, tal 2006 di gnûf assents come che al è sucedût tai ultins trê agns.
Prin puest cun Udo Jürgens tal 1966
La Austria e vincè il concors european tal 1966 cun «Merci, Chérie» di Udo Jürgens. La cariere di Udo Jürgens, composidôr e cjantant di musiche popolâr dal stîl schlager e pop, e dure za di plui di 50 agns. Al à scrit plui di 900 cjançons e vendût tor 100 milions di copiis, fasintlu deventâ un dai artiscj di plui grant sucès tal mont e il cjantant plui vendût in Austrie.
JANEZ ERAT
TERITORIS – AUSTRIE. Potence mondiâl dai timps di Mozart............
LIS GRANDIS STELIS AUSTRIACHIS SCOGNOSSUDIS SUL PLAN INTERNAZIONÂL_ La Austrie e ven clamade ancje Musikland, tiere di musiche: lant indaûr cul timp te ete dai imperadôrs al è just che la Austrie e vegni considerade protagoniste, cun di fat cui nol cognossial Mozart, Haydn, Schubert, Liszt e altris. Di là dai confins de lenghe todescje al ven iniment alc altri: la musiche popolâr, la armoniche in man cul cjant tipic austriac-suizar Yodel e cjantants Schlager folk tant che l’ex campion tirolês di schi Hansi Hinterseer. Pôcs i austriacs cognossûts vie pal forest: Falco, DJ Ötzi o il composidôr di jazz Joe Zawinul, in Gjermanie i musiciscj schlager Udo Jürgens, Peter Alexander, i rapresentants dal Austropop tai agns Setante-Otante Rainhard Fendrich, Wolfgang Ambros, Georg Danzer e altris che a dopravin pal gjenar Austropop soredut il dialet di Viene.


text:
06 luglio 2006
Conference dai Cjâfs grup
Intesa per Majano dopo de comission ambient, che o ai convocât la setemane passade, e à domandât di fâ un consei dome par fevelâ dal Cuel dal Fum. Jo o pensi che di chest argoment si puedi fevelâ ancje in Consei, ma fâ une sentade di pueste dome par chest, mi pâr un tic masse. Ancje parcè che pe fin dal mês dal sigûr al vignarà fat e si pues fevelâ in chê.
Al semee che cheste propueste no ur vadi ben e che se no fasìn come che a disin lôr, Intesa per Majano e à menaçât di convocâlu jê il Consei comunâl (e je une regule che e permet ai components dal Consei di convocâ une sentade ogni volte che lu domandin, e lôr i numars ju àn).
Us contarai dopo de riunion, cemût che e je lade...
8 commenti:
-
-
Orpo, Christian, con ce metro misuristu o misuraiso il "just" par convocà un Consei ??
Sino rivàs a le democrasie un tant al metro ??
L'argoment mi samèe une vore impuartant e si pò ingiontà atri alc in te discusion!!
Dai, mostrinus che tu ses "libar" !!
- 6/7/06 19:21
- Christian Romanini ha detto...
-
Kondor, no ai mai fevelât di justizie, ni di metris... il masse nol jere riferît a la impuartance dal argoment, ma dome ae tempistiche. o domandi scuse se o soi stât fraintindût, ma cu la sintesi cualchi volte un al riscje di no spiegâsi avonde.
dut câs o vin fate la conference dai cjâfs grup, ma come che o pensavi nol è vignût fûr nuie di gnûf: ognidun su la sô.
cun di plui la Zonte Comunâl, nus à dit il Sindic, e à za aprovât la variante e probabil za doman a tornaran a lavorâ par finî fûr il lot.
duncje jo o soi dacuardi par fevelâ ancje in consei, salacor fâ ancje une comission, ma rivant sul finî dai lavôrs al sarà o pensi dome un cjapâ at di ce che e sarà la conclusion.
jo o speri che cumò che o vin fat il colegament di abàs fin parsore, pai prossims progjets si rivi a vê une idee plui condividude, magari sintint lis comissions, i conseîrs e soredut ancje la int, prime di tacâ a lavorâ.
ancje chi o speri che a rivin ideis par viodi ce fâ là sù parsore. Jo une idee le ai, ma o spieti di sintî cualchidun altri, scusait ma pal moment o ai decidût di scoltâ (che nol è mai mâl).
- 6/7/06 21:02
-
-
Come premi al asesor Unfer, cussì convinte di savè valorisà l'ambient, o propon un premi pal cuel dal Fum:
PREMIO ATTILA 2006
(DAL WWF).
robin hood.
- 6/7/06 22:47
-
-
O soi daccordo cun Robin Hood :
lancìn une petzion popolar par fà ve il Premi "ATTILA 2006" a le nestre assesore UNFIER , come premi pe tutele dal Cuel !!!
Sotoscriveit !!!!
- 7/7/06 08:21
- contadin ha detto...
-
a mi an dite che e ie pasade le "LINEA DURA" sburtade di COZZI, UNFER, FILE ...
e che i cjafgrups di magiorance le an fate lor..
ise vere?, e parce dato che di ce che tu vevis scrit tu vevis dimostrat le voe di costrui les robes insieme, ognun te so posision dimaggiorance o opposision.
Baste cal salti fur alc di bom...
- 7/7/06 10:09
- Christian Romanini ha detto...
-
la cuestion e je une tic plui ingherdeade: nol è che e je passade la linie di un o di chel altri.
jo o resti de opinion che lis robis a àn di jessi fatis insiemit, o almancul il plui pussibil. il fat al è che par chest lot, lis osservazion a son rivadis in pratiche ae fin e al è dificil meti man a une robe cuant che e je scuasit finide. ce che o vin fat al leve, par jessi modificât dal dut, fat al inizi, ma o torni a marcâ che o fevelìn di scuasi un an indaûr pe ultime comission e di cualchi mês di cuant che a àn tacât a lavorâ. par chel che al sarà di fâ là sù parsore invecit jo mi auguri che si tachi za di subit (e prin di tacâ a disegnâ progjets) a resonâ insiemit su lis soluzions di cjapâ. come che si diseve une volte, no si pues tacâ a fâ la cjase tacant dal cuviert: si à di lâ sù par ordin. se si ves fevelât prime, ciertis polemichis no saressin vignudis fûr.
- 7/7/06 18:43
-
-
Christan, tu che tu pòdis, met sul blog qualchi fotografie dal "Cuel", come che a lè vuè, che cussì lu viòdin ducju!
- 10/7/06 16:17
-
-
Vuoi che ne abbia il fiato?
bertoldo
- 11/7/06 09:04


text:
Di resint o vin sintût fevelâ di «Friûl grant come un cuartîr di Rome». Al è sucedût in Consei Regjonâl cul prin intervent dal M5S di Eleonora Frattolin: gnûfs politics, vecjos difiets. Di fat tropis voltis vino sintût a dî cheste sflocje, ancje a proposit di Milan? Po ben, Rome e à 2 milions e 600mil abitants (e sîs universitâts, tant par fâ un esempli), Milan un milion e 200mil (siet universitâts), propit come la nestre regjion (dôs universitâts, e nus contin che a son masse).
Ti colin i braçs: par decidi i nestris destins, cierts politics e inteletuâi a partissin di numars fats un tant a la grampe, a sintiment. Cul lôr (pôc) sintiment: chel che al ven di fûr al è simpri plui grant, plui biel, plui organizât, e nô “piçule” Patrie. No: piçui politics lôr.
✒ Gnef
PINSÎRS. Numars a câs, duncje politiche di conseguence............
Di resint o vin sintût fevelâ di «Friûl grant come un cuartîr di Rome». Al è sucedût in Consei Regjonâl cul prin intervent dal M5S di Eleonora Frattolin: gnûfs politics, vecjos difiets. Di fat tropis voltis vino sintût a dî cheste sflocje, ancje a proposit di Milan? Po ben, Rome e à 2 milions e 600mil abitants (e sîs universitâts, tant par fâ un esempli), Milan un milion e 200mil (siet universitâts), propit come la nestre regjion (dôs universitâts, e nus contin che a son masse).


text:
«Indenant cun progjets struturâts par frontâ lis fragjilitâts sociâls». Al è l’indreçament dât dal president de Fondazione Friuli Giuseppe Morandini in ocasion de presentazion resinte dal bant welfare che chest an al metarà a disposizion dal teritori 600 mil euros. Il bant, presentât te sede de Fondazione Friuli in vie Manin a Udin ae presince dal vice president de Regjon Riccardo Riccardi, Rudi Adami di Intesa San Paolo e Ranieri Zuttion de direzion regjonâl pe integrazion sociosanitarie, al è finalizât a sostignî progjets destinâts a personis anzianis no autosuficientis, a minôrs in cundizion di disasi, a personis cun disabilitât psicofisiche, ma ancje a intervents inovatîfs pe domiciliaritât midiant di sistemis di telemonitorament e teleassistence. «O vin orientât i invistiments – al à dit Morandini ai referents teritoriâls presints ae presentazion dal bant – su la fonde des prioritâts che o vês dât voaltris. A son stâts za inviâts progjets che a coinvolzin plui Comuns: al vûl dî che o stin lant incuintri aes comunitâts». Morandini al à vût ancje iniment il bant pal restaur, che in graciis di chel a son stâts fats 16 intervents di ristruturazion di edificis po doprâts par finalitâts sociâls: «Il pont – al à dit Zuttion – al è svilupâ un welfare fondât su la interdipendence dulà che nissun si salve di bessôl. La colaborazion publiche e privade e je un procès in stât di realizâ infrastruturis sociâls che a dedin valôr aes relazions». Tai ultins doi agns, il bant welfare de Fondazione Friuli al à za dât fûr 1 milion e 46 mil euros che a àn produsût invistiments par 3 milions e 986 mil euros, cun in dut 64 progjets puartâts indenant.
Ancje l’assessôr Riccardi al à preseât chescj risultâts: «A son esperiencis – al à dit – rivadis prime dal sisteme istituzionâl: o vin di visâsi che la sanitât e je dome un toc de salût, no si risolf dut in ospedâl. Un dai impegns pal 2020 al è chel di lâ indenant cul acreditament di chestis realtâts cirint di coinvolzi ancje lis personis che a àn svantaçs, par vie che no si po resonâ di problemis di cheste fate cu la logiche dal massim ribàs. Si trate di un confront che o varìn di fâ ancje cul Stât che al podarès refudâ cheste nestre idee, ma o vin di combati ancje cheste bataie».
Il tiermin par presentâ lis domandis al è fissât ai 28 di Fevrâr. Il modul si pues cjatâ sul sît www.fondazionefriuli.it ❚
Un jutori par cui che al judePiero Cargnelutti
«Indenant cun progjets struturâts par frontâ lis fragjilitâts sociâls». Al è l’indreçament dât dal president de Fondazione Friuli Giuseppe Morandini in ocasion de presentazion resinte dal bant welfare che chest an al metarà a disposizion dal teritori 600 mil euros. Il bant, presentât te sede de Fondazione Friuli in vie Manin a Udin ae presince dal vice president de Regjon Riccardo Riccardi, Rudi Adami di Intesa San Paolo e Ranieri Zuttion de direzion regjonâl pe integrazion sociosanitarie, al è finalizât a sostignî progjets destinâts a personis anzianis no autosuficientis, a minôrs in cundizion di disasi, a personis cun disabilitât psicofisiche, ma ancje a intervents inovatîfs pe domiciliaritât midiant di sistemis di telemonitorament e teleassistence. «O vin orientât i invistiments – al à dit Morandini ai referents teritoriâls presints ae presentazion dal bant – su la fonde des prioritâts che o vês dât voaltris. A son stâts za inviâts progjets che a coinvolzin plui Comuns: al vûl dî che o stin lant incuintri aes comunitâts». Morandini al à vût ancje iniment il bant pal restaur, che in graciis di chel a son stâts fats 16 intervents di ristruturazion di edificis po doprâts par finalitâts sociâls: «Il pont – al à dit Zuttion – al è svilupâ un welfare fondât su la interdipendence dulà che nissun si salve di bessôl. La colaborazion publiche e privade e je un procès in stât di realizâ infrastruturis sociâls che a dedin valôr aes relazions». Tai ultins doi agns, il bant welfare de Fondazione Friuli al à za dât fûr 1 milion e 46 mil euros che a àn produsût invistiments par 3 milions e 986 mil euros, cun in dut 64 progjets puartâts indenant.


text:
CD CJANTIS DI GLESIE DAL POPUL FURLAN09 di Zenâr 2014
Al è stât publicât “Cjantis di glesie dal Popul Furlan” un dopli CD cun valôr didatic. Un supuart par ogni comunitât, parochie, plevan o laic adet a sostignî il cjant liturgjic. Une vuide e esempli par imparâ e insegnâ il patrimoni musicâl corâl dal cjant liturgjic di ande furlane e no dome.
La racuelte e cjape dentri i cjants, a struture semplice e corâl, par ducj i timps liturgjics e par ogni celebrazion.
Al è l'esit finâl di une lungje ricercje dai cjants de tradizion patriarcjine di Aquilee che pre ‘Sef Cargnello al à fat, ancjemô tai agns 60 dal secul passât.
Une ricercje minuziose e la regjistrazion, vocâl, ator pai paîs dal Friûl di ducj chei cjants che i vecjos cantôrs di glesie a conservavin ancjemò te lôr memorie. Un patrimoni orâl, duncje no scrit, che al riscjave di murî insieme cantôrs, e che Iis riformis liturgjichis a vevin butât vie di corse, cun masse premure. Pre ‘Sef al à salvât in timp tesaurs e perlis che se no a saressin pierdudis par simpri.
Di chescj cjants antîcs e je stade fate la trasliterazion: la traduzion par furlan, cu la stesse metriche dai tescj liturgjics latins, e permet di cjantâ ancjemò chestis melodiis al dì di vuê che il latin nissun no tu mastie plui.
In cheste maniere, recuperant la melodie e ancje il test liturgjic te lenghe vive dal popul, si rive a dâ ancjemò dignitât e misticitât a lis nestris liturgjiis masse spes massacradis di conzonetis e di banalitâts.


text:
Pre Pitin 1911-1981 Vitis e passion di un predi cence glorie – Premi San Simon 198123 di Otubar 2006
Vinars ai 27 di Otubar a lis 18,30 te sale consiliâr di Codroip in place Garibaldi, 81.
Presentazion de gnove edizion dal libri di Antoni Beline “Pre Pitin 1911-1981 Vitis e passion di un predi cence glorie” – Premi San Simon 1981.
A saran presints:
bons. Pieri Biasatti plevan di Codroip
Giancarlo tonutti conseîr regjonâl
Intervents:
Zuan pieri Biasatti dean di Glesie furlane
pre Antoni Beline autôr de opare
Gianni Di lena ilustradôr
bons. Roberto Bertossi za capelan di Codroip
La prime stampe dal lavôr di prè Antoni e fo fate dal Centro Iniziative Codroipesi intal 1986.
Tal grant libri de storie civîl e glesiastiche, par solit, a vegnin ripuartâts i nons dai gracj, ancje se a son i responsabii dai grancj faliments e des grandis falopis. I nons dai piçui non vegnin mai ripuartâts, parcè che no i interessin a dinissun. E pûr la storie vere, tant civîl che glesiastiche, le fasin e le vincin i piçui. Chest librut, piçul di dimensions ma penç te sostance e cjamât di amare ironie, al vûl in culachi maniere parâ ju un pecjât di omission contant la storie e lis storiis di un soldât di Diu fedêl e sfurtunât, che al fâs cariere a cessecûl (prè Aristico Pitin 1911-1981). Un ricognossiment inadeguât a tancj predis di serie B o C che a àn onorade la glesie e nudride la int.
Di chê strade si podarà ancje sostentâ il cûr cun calchi ridade. No sul protagonist, che al à dute la nestre simpatie, ma su la sô origjinalitât umane e pastorâl. Un câs veramentri unic.
Lautôr dai tescj prè Antoni Beline, al è nassût a Vençon ai 11 di fevrâr dal 1941 e fat predi ai 29 di jugn dal 1965. Al à fat il capelan a Codroip dal 1965 al 1968 e il plevan di Rualp, Val e Treli, te valade dIncjaroi dal 1968 al 1982. Din chê volte al è plevan a Visepente. Al à fat il mestri di scuole e al è gjornalist. Al scrîf su la Vite Catoliche, sul Dono e al è diretôr dal mensîl La Patrie dal Friûl. Al à publicât une corantine di libris e al à vinçût il premi S. Simon cun Pre Pitin tal 1982 e cun Trilogie tal 1999. Dal 2000 i àn dât il premi Pifanie. Il so non al è peât soredut a la traduzion de Bibie. Al fâs part de associazion Glesie Furlane.
Lautôr des ilustrazions origjinâls e ineditis Gianni Di Lena al è nassût a Udin dal 1956. Si è diplomât in Art Aplicade tal 1975. Laureât in farmacie a lUniversitât di Paude, al à cjapât il diplome di restauradôr dal 1989 al Centri di Catalogazion e Restaur di Vile Manin a Passarian. Come ilustradâr, al à colaborât cun diviers periodics. I siei lavôrs a son stâts publicâts su rivistis e cotidians. Cumò al colabore cul mensîl La Patrie dal Friûl. Al partecipe a rassegnis umoristichis cun premis e segnalazions di merit, lultin in ordin di timp il premi straordinari Umorismo e satira 2006. Rassegne taliane di grafiche inmaneade a Dolo di Vignesie dal periodic Cagnara e dal grop La lanterna. Al à vût ungrun di biei ricognossiments de critiche.


text:
«Gnot di lune plene, vîf e muart cjamine insiemi». Un proverbi che al funzione benon in chel di Rivignan, li che di secui aromai si fâs la Fieste dai Muarts. Di sîs agns a cheste bande, la fieste e à cjapât une plee une vore cjantarine, in gracie al Festival mondiâl de cjançon funerarie, une idee vignude fûr de fantasie di Enrico Tonazzi, – chel dal famôs trio «Frizzi-Comini-Tonazzi» – e cjapade sul seri da Rocco Burtone, il cjantautôr, scritôr, atôr, cabaretist plen di estri e ironie che di tancj agns al anime la vite culturâl in Friûl.
In chel di Rivignan si pues alore riviodi il det, cence sbaliâ, in cheste maniere: «Gnot di lune plene, vîf e muart ai cjante insiemi». Une kermesse che cul lâ dal timp e à vût lis atenzions de Rai, de Mediaset e di diviers gjornâi talians, come Il Giornale, fintremai dal New York Times che al à dedicât dôs riis – miôr di nuie – a cheste origjinâl manifestazion cjanore.
«L’apontament al è, come ogni an, ai 2 di novembar sot sere, in place a Rivignan, in ocasion dal marcjât che come simpri al scomence ai 31 di Otubar e al finìs apont cul Festival mondiâl de cjançon funerarie», nus conte il diretôr artistic Rocco Burtone, che al va indevant: «E je une maniere di pensâ ai muarts cun ligrie, cence ofindi nissun, cun rispiet e inteligjence. Ancje la goliardie e jude a pensâ cun cussience al mont di là. Cun di plui, i artiscj ospits ae manifestazion e son ducj di spessôr e ogni edizion si caraterize par la cualitât e lis novitâts, che e no mancjin mai».
Cheste seste edizion e sarà presentade, come di tradizion, di Tiziana Cosmi e, novitât, di Daniel Samba, il simpatichissim “furlan piturât di neri”, come che i plâs presentâsi, ven a stai il zovin african aromai naturalizât furlan che al spopole in radio e tal web.
Tancj i ospits, i artiscj e i gjenars musicâi, come Franz Merkalli e i Tellurica cun il lôr rock ironic, Estacion Sur, cuatri sudamericans plens di energjie, il mitic pianist Arno Barzan che insiemi al sopran Daniela Del Mistro e ae cjantant lizere Francesca Smiraglia, al proponarà Verdi Rock. Speciâl il trio componût dal ghitarist Michele Pucci, dal violinist Giulio Venier e dal armonicist Paolo Forte, che a daran la lôr version de muart in tune conte musicâl tra flamenco, musiche popolâr e improvisazions. Ancjemò flamenco, cheste volte balât, cun Viento Flamenco che e presentaran dôs coreografiis di danzis funebris. Presints ancje i Nosisà, famôs par il lôr stîl che al no dismentee mai la musiche popolâr furlane. Nol mancje il blues cun Fabio Ulliana & Off Limits Band e nancje la dutrine, cun il professôr universitari Luca Montessoro cu lis sôs contis, tra il seri e il scherçôs.
Si fâs indevant une edizion un grum vivarose, ancje se e je la fieste dai muarts. Vâl la pene di ricuardâ che ancje Ippolito Nievo l’ere restât incantesemât de Fieste dai Muarts di Rivignan, cuant che in tal lontan 2 di Novembar dal 1856, tant che al stave in tal Cjiscjel di Frate, al veve partecipât aes celebrazions. Di fat, cheste visite e la à ricuardade in tun cjapitul des sôs Confessioni di un italiano. ❚
✒ Alessio Screm
__________________________________________
Lis fiestis ator pal Friûl
Tra lis tantis ricorencis che e colin tra il dì e la gnot di Ognissant in Friûl, nô us consein cualchidune che e merete pardabon par vie des sôs particolaritâts, cirint di movisi in libertât tra lis monts e la plane.
In Cjargne, a Dimpeç, si fâs la Not dalis muars ai 31 di Otubar. Une rievocazion dal Prin dal an celtic ce tant sintude e frecuentade. Une ambientazion spetrâl, li che il paîs al ven iluminât dome dai fûcs. Si mangje, si bêf e si bale, tra striis e orcolats, dute la gnot. A Vile Santine invezit al è il Marcjât dai Sants e a Pontebe Halloween on ice, une fieste di spirts inte piste tal glaç.
A Colorêt di Prât e je aromai une tradizion la Fieste de Crepe, une sfilade mascarade pensade in particolâr pai fruts. No mancjin lis cocis, la cjocolate cjalde, lis cjastinis e la rebule par i plui grancj.
A Cjopris Viscon o vin invezit la Vilie dai Sants, une gare tra lis cocis intaiadis plui bielis. E vegnin esponudis dilunc la vie principâl dal paîs daspò dal tramont e a restin luminadis par dute la gnot. Il dì dopo, une zurie selezionade e premie lis plui bielis e origjinâls, tra il mangjâ e il bevi in bine compagnie.
A Forgjarie infin si fâs Halloween in risierve, ven a stai une serade di sgrisui inte bielissime risierve dal Lât di Curnin, tra baladis e animazions di ogni sorte. Il teme al è, in fin dai conts, simpri l’istès, ma ce che al conte di plui al è di visâsi che e je di une fieste che e no ven des Americhis, ma di une antighe tradizion europeane, o miôr celtiche. ❚✒ A.S.
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Fâ butulâ lis notis musicâls di un toc di len. Al è il mistîr dal liutâr, ven a stâi di cui che al costruìs struments musicâi a cuarde tant che violins o violoncei. Lavôr speciâl che al scomence intal bosc. Parcè che la materie prime, il len, al à di vê carateristichis particolârs. Un om, in Friûl, al à vût laudis mondiâls par cheste ativitât: Giobatta Morassi, classe 1934, al è un dai paris de liutarie contemporanie. Un dai plui cirûts e nomenâts. Al vîf a Cremone ma di tant in tant al va a Cjamparòs, dulà che al à cjase. Tarvis i à dade la citadinance onorarie, la Universitât dal Friûl, di pôc, la lauree honoris causa in Dissiplinis de musiche, dal spetacul e dal cine.
––
Giobatta Morassi, ancje se al è stât traplantât a Cremone – cjase di Stradivari -, al è nassût a Cedarcjis e al à vivût di zovin in Valcjanâl. Il bosc di Tarvis ise stade la sô scune?
La zoventût le ai passade a Cjamparòs e culì o si lavorave la tiere o si lavorave tal bosc. Li al è stât il prin contat cul len. Nissun al saveve ce che e jere la liutarie. A part un carabinîr dal paîs.
––
Che nus conti.
Chest om al veve doi fîs che a sunavin il violin, un al studiave a Vignesie e un a Udin. O jerin amîs. Une dì o jeri tal cjamp a semenâ cartufulis cun gno parî, il carabinîr al rivà berghelant cuintri gno pari: “Suo figlio ha talento, lo faccia studiare liuteria!”.
––
E cuant aial lassât il Friûl par lâ a Cremone?
O ai vude la fortune di vinci une borse di studi de Cjamare di Cumierç di Udin, propit in chel setôr. Chê volte no si veve la pussibilitât economiche. Se no ves vût chel jutori, no je varès fate. O ai cjapât il tren e o soi lât a Cremone. Cuant che o soi rivât o ai domandât informazions dulà che si cjatave la Scuele internazionâl di Liutarie. Mi cjalavin in stuart: “E ce ise?”. Parfin culì.
––
Tornial spes in Valcjanâl?
Simpri, ogni Istât. Mi fermi cualchi mês, ancje par scjampâ dal cjaldon de citât. Po dopo, jo o soi usât a stâ tes mês monts e tal gno bosc. Che al è chel di Tarvis, dulà che o sielç il len di peç par fâ sunâ i miei violins.
––
Ce carateristiche aial di vê il peç?
Chel di Tarvis al è speciâl. Lu ài discuviert jo, cuant che o ai scomençât a studiâlu. Il len dal violin al à di à di vê ciertis cualitâts armonichis e acustichis, par pandi il sun. Al pâr incredibil, ma il nestri peç al è il miôr di ducj. Plui tu ti movis viers nord est, viers Austrie, Gjermanie, Russie e paîs dongje, plui cheste carateristiche e va in decjadiment.
––
Cemût si spieghial?
Al è un misteri! O pensi che al sedi un miscliç di aiar, di soreli, e temperaduris. Jo lu studi ancjemò in di dì vuê. Par altri, o soi impegnât ancje tant che president de Associazion Liutarie taliane, o vin inviade une colaborazion sientifiche ancje cu la Universitât di Udin.
––
Lui al è cetant cirût ancje in Gjapon e in Asie.
Îr a son stâts a cjatâmi ancje trê cinês, un al jere un gno ex arlêf. Là vie a àn culture musicâl, a cognossin la storie de musiche e i struments. Cuant che mi clamin in Gjapon, o jentri in chescj conservatoris, tu cjatis frutins che a sunin dai 2 agns in sù. Ancje doi mil di lôr!
––
Cumò so fi e sô nevôt a stan mandant indevant la dinastie dai violins Morassi.
Lu saial che mi rive ogni dì une ordenazion?
––
Ogni dì une?
Cuant che un al devente vieli, tal nestri setôr, a aumentin lis ordenazions: cuant che il liutâr al murarà, il valôr dal violin realizât, al cressarà cetant. Cumò o colabori cun gno fi e gno nevôt, a son plui lôr impegnâts te costruzion. Ma jo ancje: no si rive a smeti. Cundut che o ai tancj impegns istituzionâls, di studis e di conferencis.
––
Un dai siei violins, trop valial sul marcjât?
Che altre dì a ‘nd àn juste vendût un dai miei, costruît tai agns Setante. Valôr: 50 mil euros. Cualchi toc in Gjapon al è rivât fintremai a 100 mil. ❚
Oscar Puntel
Giobatta Morassi, il mestri liutâr innomenât a nivel mondiâl che al fâs sunâ… i peçs di Tarvis............
Fâ butulâ lis notis musicâls di un toc di len. Al è il mistîr dal liutâr, ven a stâi di cui che al costruìs struments musicâi a cuarde tant che violins o violoncei. Lavôr speciâl che al scomence intal bosc. Parcè che la materie prime, il len, al à di vê carateristichis particolârs. Un om, in Friûl, al à vût laudis mondiâls par cheste ativitât: Giobatta Morassi, classe 1934, al è un dai paris de liutarie contemporanie. Un dai plui cirûts e nomenâts. Al vîf a Cremone ma di tant in tant al va a Cjamparòs, dulà che al à cjase. Tarvis i à dade la citadinance onorarie, la Universitât dal Friûl, di pôc, la lauree honoris causa in Dissiplinis de musiche, dal spetacul e dal cine.


text:
Udin - 1 e 2 di Dicembar 2017
"Conference regjonâl su la aplicazion de leç regjonâl 29/2007 e previsions futuris"
INTERVENT DI DIEGO NAVARRIA - President de Assemblee de Comunitât Linguistiche Furlane, inte seconde zornade, intal Salon dal Parlament de "Patrie dal Friûl", a Udin sabide il 2 di Dicembar dal 2017.
La Redazion del Blog intal complimentâsi cun Diego Navarria pal so bielonon intervent (un dai miôr scoltâts il 2 di Dicembar!), lu ringrazie par vêi permetût la publicazion dal test del so intervent.
Brâf Diego!
Denuncie fuarte, juste e di fâ cognossi
ator in Patrie e fûr de Patrie!
.................
Udin,
ai 2 di Dicembar dal 2017
Bundì
a ducj.
O
crôt che se o sês achì al è parcè che par voaltris la lenghe
furlane e je un valôr. Une robe che e vâl, che e je impuartante,
che si à formade vie pai secui, che e à prodot une leterature,
poesie, che e je stade tramandade par gjenerazions, dai nestri vons,
dai nestris gjenitôrs. E la lenghe furlane e je pardabon inlidrisade
te tiere dal Friûl, tal so paisaç, te so art, te sô musiche, tal
mangjâ e tal bevi. Une lenghe al è un mût di viodi il mont. No che
i furlans a sedin miôr o piês di chei altris popui. Dome son
diferents, e la marcadure plui fuarte de diference e je propite la
lenghe.
Alore,
cuant che si à in cjase une robe di valôr dal sigûr no si la bute
tal cjast. Anzit, si la met te vetrine, tal puest miôr de cjase, par
protezile e mostrâle a ducj. Pe lenghe furlane, par tancj di lôr,
al capite compagn. Si dâ valôr ae lenghe furlane, si le ten in
cont, ma dome in cierts ambits. No dapardut e in ogni ocasion. Chest
al vûl dî dâ ae lenghe un valôr limitât a ce che e rapresente, e
no a ce che e covente. Come tignî cont une vecje panarie tal tinel
che e je biele di viodi ma no covente a nuie, o come vê un biel
cjavedâl parsore di un fogolâr simpri studât.
Chel
che al mancje ae plui part dai furlans e je la cussience di vê no
dome un valôr ma ancje un dirit. Il dirit di doprâ la lenghe in
ogni ocasion de vite: te scuele, tal lavôr, tai uficis publics, in
glesie, in buteghe, tai gjornâi, te television, da par dut.
Dirit
ricognossût de Costituzion de Republiche Taliane, des leç dal Stât
e de Regjon e tes normativis europeanis. Il dirit al è clâr
e sigûr ma nol ven, fale di cualchidun, ni doprât ni pretindût. No
ven doprade cundut che o sin sigûrs che no doprantle, la lenghe no
reste simpri compagne come chê panarie o chel cjavedâl, ma si le
piert, e par simpri.
Parcè
mancje cheste cussience dal dirit che invezit altris popui e àn
fuarte? La analisi le a àn za fate i studiôs: si clame procès di
minorizazion. Par mil agns la lenghe furlane e à resistût a dut.
Ancje dopo la fin dal patriarcjât, ancje cu la division dal Friûl
tra Vignesie e l’Imperi, e à mantignût la sô unitarietât e la
sô vivarositât. I problemis a son rivâts cu la ocupazion taliane
dal 1866, e dal 1918 pal Friûl orientâl. Il Stât talian, une vore
nazionalist, al à subit metût in vore il sproc di Alessandro
Manzoni “Una d’arme, di lingua, d’altare” e duncje al à
cirût di scancelâ o parâ fûr chei che, sbaliant, al clamave
alloctoni (come i todescs o i slâfs) o di sotanâ chei come i
furlans, gjavant ae lôr lenghe la dignitât di lenghe. Improibît
fevelâ par furlan a scuele, tai uficis, in ducj i ûs publics; planc
a planc butât fûr des glesiis; fin a rivâ al pont di vergognâsi a
fevelâlu. E dopo: scancelâ de scuele la storie dal Friûl, jemplâ
la int di iredentisim, di Sacri Confini della Patria, ancje se chei
confins e jerin te tiere di altris popui
Al
è clâr che cun 150 agns di chest lavôr metodic e studiât no si
pues pretinti che la int e vedi cussience dai siei dirits
linguistics. Fûr di cualchi cjâf iluminât, che par fortune o vin
vût, la plui part dai furlans al è analfabet te sô lenghe, no
cognòs la sô storie e duncje si compuarte di bon e fedêl talian e
dispès al è il prin nemì de lenghe furlane.
Podìno
fâi une colpe? No. Parcè che la sô cundizion e je come chê des
feminis di cent agns fa che nancje si insumiavin di fâ valê il
dirit di paritât cui oms. Fale di cualchidune plui iluminade, la
plui part e jere cunvinte di jessi inferiôr al om. Lu diseve ancje
la leç!
O
ai fat chest paragon parcè che cuant che une situazion, come apont
la cundizion des feminis o la minorizazion dal furlan, e je
ingangrenide di masse timp, no son vonde lis leç di tutele e di
promozion, no son vonde i progjets e i plans di politiche
linguistiche. A son dal sigûr il prin passaç e a son indispensabii,
ma non son vonde.
Lis
relazions che o vin a pene scoltât a son plenis di riferiments di
leç positivis, di progjets une vore biei, ma tal stes timp a palesin
une situazion une vore grivie pe lenghe furlane. Cheste peraule
“grivie” e stade ripetude une vore tes relazions. No covente che
o torni a marcâ lis mancjancis che a‘nd è masse, i ritarts cence
fin, il disinterès, ancje la ostilitât, pal valôr plui unic che
vin in Friûl. E mi complimenti cui grups di lavôr e cui
coordenadôrs pe cualitât une vore alte des relazions. In chest
lavôr preseât che nus reste ae fin de Conference o vin la analisi
dai ultins cinc agns e lis propuestis pal cuincueni a vignî. Saraial
vonde vê chest par salvâ la lenghe furlane? No. No nol bastarà!
Ma
se no podìn dai la colpe ai furlans di no vê cussience dai lôr
dirits, pe lôr sotanance, come che no podìn dai la colpe aes
feminis di cent agns fa pe lôr sudizion, di cui saraie la
responsabilitât?
La
responsabilitât e je dute de politiche. Ma no de politiche
linguistiche. O vin viodût che, ancje se o vin un plan di politiche
linguistiche fat bon de Regjon za di doi agns e mieç, ma no je la
volontât politiche di metilu in vore, al è dut dibant.
La
lenghe furlane e à ducj i struments linguistics, di cjarte e
digjitâi, che pocjis altris lenghis di minorance a àn. O vin une
vore di personis di alte competence tal cjamp tecnic e sientific,
come ta chel de didatiche e de comunicazion. E ju vin viodûts ancje
te cheste Conference. Si podarès dîsi che no nus mancje nuie. Ma se
il bon esempli, il spieli, il model, nol ven dai sorestants, massime
di cui che al guvierne la Regjon, al è dut dibant.
Coleghis
sindics furlans, che o fevelais simpri par furlan cui citadins, te
ostarie e ancje te Zonte, parcè no lu fevelaiso tal Consei Comunâl
e, almancul cualchi volte, tai discors publics? Conseîrs Regjonâi,
che par trê cuarts o sês furlans e che te buvette dai passi perduti
o fevelais par furlan tra di voaltris, o vês un sisteme di traduzion
simultani, parcè isal nome un che lu dopre di regule? President
Franco Iacop, che con me tu fevelis simpri par furlan, tropis voltis
âstu presiedût il Consei Regjonâl par furlan?
Cun
modei cussì a valin pôc ancje i bêçs in plui che l’Assessôr
Gianni Torrenti al disarâ di vê assegnât ae ARLeF chest an. Cun
modei cussì al è un miracul che la maiorance dai gjenitôrs e
domandedi ae scuele di insegnâ il furlan a so fi.
Cualchidun
al podarès dîsi: ma ancje i politics, come che o vin viodût pe int
comune, no àn colpe se no àn cussience dai dirits linguistics. NO!
No puedin jessi scusâts! Cui che si cjape une incarghe publiche no
pues dîsi di no cognossi i dirits dai citadins e nancje al pues
metisi a cincuantâ. Se nol sa, al à l’oblic morâl di studiâ e
il dovê di cussience di dâsi di fâ!
La
Assemblee de Comunitât Linguistiche Furlane e fasarà la sô part: e
à za previodût par l’an cu ven une schirie di cors di formazion
pai sindics e aministradôrs locâi, in colaborazion cul Cirf, di
inmaneâ a zonis vie pal Friûl.
La
cundizion de lenghe furlane e je grivie. E pues ancjemò jessi
recuperade, ma no se si continue a agjî come tai ultins 10 agns. Dîs
agns de aprovazion de leç regjonâl 29/2007 ogjet di cheste
conference scuasit butâts vie. I prin cinc a cirî di no meti
in vore la leç o almancul intardâ la sô aplicazion, cuntun
president che al à dit par radio che tutelare il friulano è una
cazzata.
I
ultins cinc agns cuntune presidente che in dutis lis ocasions e à
marcât che la autonomie si cubie cu la virtuositât, che la nestre
Regjon la merete parcè a varessin une buine aministrazion. E lis trê
lenghis di minorance che a caraterizin la Regjon? Dutis trê
incjantonadis in nancje metât di un dai 90 Servizis Regjionâi. E di
fat, sabide stade, mi à meraveât scoltâ, ae Conference de lenghe
slovene, la Presidente Serracchiani sierâ il sô salut disint che:
nella nostra Regione ci sono tante culture e che FORSE è anche per
questo che siamo speciali. Jo o dîs: forse anche?...
Cence dubis, almancul par me, la responsabilitât e je
de politiche.
O
speri che al sedi clâr che chestis racladis che mi tocje dâ no àn
nuie di personâl. Il pericul al è stât marcât cun precision tes
relazions di cheste Conference di verifiche e jo, in rapresentance de
Comunitât Linguistiche Furlane, no pues tasê, se al covente par
salvâ la lenghe furlane e l’identitât e la autonomie dal popul
che le fevele.
Diego
Navarria
President
de Assemblee
de Comunitât Linguistiche Furlane


text:
A tornin pal tierç an lis Lezions di Autonomie, la schirie di apontaments par fâ cressi une gnove gjernazie di autonomiscj furlans, che e cjali il teritori cuntun voli preparât e concret.
In Parlament e je stade fate buine une riforme costituzionâl, che tra lis altris robis e gjave il Senât de Republiche. L’aiar che al tire pes regjons nol è dai plui bogns.
Se confermade, ca di pôc la Aministrazion regjonâl e varà di meti man al Statût. Il teme di chest an al è in ce maniere che si pues pensâ une scuele di democrazie tornant a scrivi la gnove cjarte di identitât di cheste regjon.
Magari copiant ce che altris comunitâts di minorance a àn fat in altris bandis de Europe o partint de cognossince di ce che o sin e de grande tradizion che o vin e che forsit nancje no si visìn.
Miercus ai 2 di Març si è za davuelt il prin incuintri, il teme al jere Caro modello Friuli…
Il sisteme economic furlan dal post taramot tegnial ancjemò?. Ve chi il program di chei altris incuintris:
***Miercus ai 9 di Març 18.30-20.30
E presente Elisabetta Basso, Presidente de A.C. “La Grame”
Energjie e autonomie – Provision energjetiche e difese de specialitât
Matteo Mazzolini, diretôr de Agjenzie pe Energjie dal Friûl-VJ
Fulvio Stel, professôr di Fisiche de Atmosfere te Universitât di Triest
***Miercus ai 16 di Març 18.30-20.30
Al presente Christian Romanini, Glesie furlane
La autonomie dal Friûl austriac… e il rûl dai predis
Ferruccio Tassin, vice president dal ISSR (Istitût di studis sociâls e religjôs) di Gurize
Mons. Duilio Corgnali, plevan di Tarcint
***Miercus ai 23 di Març 18.30-20.30
Al presente William Cisilino, diretôr de ARLeF
Junts pel sí – Unîts pe indipendence. Il procès di autoguvier in Catalogne
Marc Gafarot i Monjò, gjornalist catalan espert dal procès di indipendence tal CIDOB (Centri di Barcelone pai Afârs internazionâi)
Corsiche, Scozie, Paîs Basc, Catalogne, Friûl… Europe
Marco Stolfo, modul Jean Monnet MuMuCei, Universitât di Udin
***Miercus ai 30 di Març 18.30-20.30
Al presente Michele Calligaris, gjornalist di Telemare
Autonomie e Democrazie. I numars de Socializazion umane
Franco Fabbro, professôr di neuropsicologjie des lenghis te Universitât di Udin
Il cors al è a numar sierât, par informazions o par partecipâ si à di notâsi doprant la schede di adesion o scrivint une e-mail a la direzion: aclagrame@libero.it.
A ducj i partecipants ur vignarà dât un atestât di frecuence e il materiâl didatic metût a disposizion dai docents. ❚
✒ Redazion
A tornin lis “Lezions di Autonomie”, mai cussì necessariis come in chest periodi storic............
A tornin pal tierç an lis Lezions di Autonomie, la schirie di apontaments par fâ cressi une gnove gjernazie di autonomiscj furlans, che e cjali il teritori cuntun voli preparât e concret.


text:
“PLURICLASSE”_ Salacor il comun di Migjee nol rivarà a tocjâ cuote mil abitants tal censiment de popolazion di chest an, e duncje, stant aes riformis in discussion a Rome, al varès di “metisi adun” cuntune (o plui di une) aministrazion dongje. Dut câs il paîs de Ara Pacis nol vûl pierdi la sô identitât, prin di dut badant al avignî dai siei fruts, scomençant de scuele. Une cuistion peade aes scuelis dal oblic di Migjee e je in pîts zaromai di un pôc, stant che pe anade 2011/12, lant daûr des gnovis disposizions dal ministeri de Istruzion, l’Ufici scolastic regjonâl, traviers une circolâr, nol à permetût al istitût di là dal Judri di vê une prime te scuele di prin grât (lis “vecjis” elementârs): chest par vie che a Rome al è stât decidût che par vê une gnove classe a coventin almancul 15 students, impen che a Migjee i frutins de prime elementâr a saressin stâts 11. La soluzion e je stade chê di fâ une cussì clamade “pluriclasse”, metint adun fruts di prime e di seconde; magari cussì no, il limit par cheste forme slargjade di classe al è di 18 students, si che duncje 7 frutins a àn scugnût lâ tune scuele fûr dal lôr comun.
SINDIC_ «No si pues acetâ une situazion compagne» al proteste il sindic di Migjee, Alberto Bergamin. «O ai fat domande scrite za mês indaûr al Ufici scolastic par vê une rispueste sul parcè che no nus àn permetût di vê une gnove classe su la fonde di ce che e dîs la leç 482/99 a pro de tutele des minorancis linguistichis. Impen,» al zonte il prin citadin, «il Ministeri al à tignût cont che si podin vê des ecezions tal numar di students par classe dome tal câs di paîs di mont, lant cuintri de 482 e dal Dpr 81/2009, che al trate juste des areis li che si fevelin lenghis minoritariis». Secont il sindic, «chest mancjât rispiet al è stât volût di pueste, par no creâ dai precedents in difese des nestris scuelis tai piçui paîs che a son te liste dai comuns de aree furlanofone: par chest, o fasarìn ricors al Tar o al President de Republiche».
PETIZION_ Bergamin al à za tirât sù 1040 firmis, presentadis in Regjon a Triest, li che la Comission Culture e à poiât la sô bataie. «O vin la poie ancje de Provincie di Gurize, dai sindacâts, de Filologjiche, dal Comitât 482. Dut câs,» al marche Bergamin, «i aministradôrs dai comuns dentri te liste pe tutele dal furlan a àn di sveâsi par difindi lis lôr scuelis: lis leçs par no fâlis sierâ a son, cumò e je ore di fâ valê un dirit za previodût».
Alessio Potocco
ATUALITÂT – La bataie par difindi l’avignî de scuele di Migjee............
“PLURICLASSE”_ Salacor il comun di Migjee nol rivarà a tocjâ cuote mil abitants tal censiment de popolazion di chest an, e duncje, stant aes riformis in discussion a Rome, al varès di “metisi adun” cuntune (o plui di une) aministrazion dongje. Dut câs il paîs de Ara Pacis nol vûl pierdi la sô identitât, prin di dut badant al avignî dai siei fruts, scomençant de scuele. Une cuistion peade aes scuelis dal oblic di Migjee e je in pîts zaromai di un pôc, stant che pe anade 2011/12, lant daûr des gnovis disposizions dal ministeri de Istruzion, l’Ufici scolastic regjonâl, traviers une circolâr, nol à permetût al istitût di là dal Judri di vê une prime te scuele di prin grât (lis “vecjis” elementârs): chest par vie che a Rome al è stât decidût che par vê une gnove classe a coventin almancul 15 students, impen che a Migjee i frutins de prime elementâr a saressin stâts 11. La soluzion e je stade chê di fâ une cussì clamade “pluriclasse”, metint adun fruts di prime e di seconde; magari cussì no, il limit par cheste forme slargjade di classe al è di 18 students, si che duncje 7 frutins a àn scugnût lâ tune scuele fûr dal lôr comun.


text:
Avrîl – PRIME PAGJINE – L’EDITORIÂL. 1976: di bessôi par sielte. 2020: di bessôi par fuarce / L(I)NT AUTONOMISTE. Citadins talians di nazionalitât furlane / PAGJINE 2 – La mont di Cjargne, une passion cence etât / UNE FURLANE A ROME. None Lina che mi ten su / UN FURLAN A MILAN. Cassandre, residente in Lombardie / PAGJINE 3 – Autonomie cence risorsis: e sarà dure ripiâsi de emergjence / PAGJINE 4 – FEMINIS FURLANIS FUARTIS. Lis mil musis de Cine contadis di Giada Messetti | Giada Messetti. Il profîl / FEMINIS FURLANIS FUARTIS. Tal Shhanxi su lis olmis dal von Basilio Brollo / PAGJINE 5 – PATRIARCJIS FÛR DAL ORDENARI. LA STORIE – La prime e ultime Pasche dal pari de Patrie dal Friûl / PATRIARCJIS FÛR DAL ORDENARI. I PROTAGONISCJ – La fieste dai 3 di Avrîl e memoree la sô invistidure / PAGJINE 6 – Teatri Stabil Furlan: cui isal daûr des cuintis? / L’obietîf: “Fâ scuadre par lâ viers de inovazion” / PAGJINE 7 – La marilenghe sul palc, un regâl di difindi e custodî pal avignî / Un cda che al met dongje esperience e zoventût / PAGJINE 8 – AUSTRIE. La justizie e je propit compagne par ducj / FRIÛL EUROPE. Il Covid-19 e il virus dai nazionalisims dominants / SLOVENIE. Janez Janša di gnûf Prin ministri, il guvier de Slovenie al torne al centridiestre / PAGJINE 9 – Il cerviel digjitâl nol è a prove di psichiatre / Rindìnsi cont: la emergjence no je dome il virus / FONDAZIONE FRIULI. Un sburt fuart pal restaur e pal recupar des oparis di art e dai bens architetonics / PAGJINE 10 – Cjantìn par stâ ben, par fâ tornâ il seren / «O voi drete pe mê strade stuarte» / La Vierte intes vilotis / PAGJINE 11 – LA TIERE E LA GREPIE. La agriculture no fâs plui “di bessole” / LIBRIS SIMPRI BOGNS. Graziano Urli, Ilaria Picotti, Marina Lucia Manca, Mistîrs di une volte / IL
FERÂL. Tierce pontade. Autonomie come categorie spirituâl / IL STROLIC DI BETE. Avrîl: il mês par stâ dismots / PAGJINE 12 – LA CUINTRISTORIE DE OCUPAZION VENEZIANE – La robarie di Sant Marc che nus à gjavât la semence dal Patriarcjât / CE SUCEDEVIAL IN CHÊ VOLTE TAL MONT? I ultins fûcs di Bisanzi e la azion di Ciril e Metodi / #fûrlabandiere! //
*** I articui a son disponibii fracant sul titul. Buine leture


text:
Australie
La Australie, uficialmentri Federazion di Australie (Commonwealth of Australia), al è un paîs dal emisferi meridionâl che al inclût la part plui grande dal continent plui piçul dal mont, la Oceanie, la isule de Tasmanie e un ciert numar di altris isulis minôrs intal Ocean Indian e Pacific. I paîs plui dongje a son la Indonesie, Timor orientâl e Papue Gnove Guinee al nord, lis Isulis Salomon, Vanuatu e la Gnove Caledonie a nord-est e la Gnove Zelande a sud-est.
La tiere ferme australiane e je stade abitade di plui di 42.000 agns dai aborigjens australians. Dopo di visitis sporadichis di pescjadôrs dal nord e la discuvierte europeane, fate di esploradôrs olandês intal 1606, la metât orientâl de Australie e fo daspò rivendicade dai britanics intal 1770 e al inizi doprade come colonie penâl, come part de colonie dal Gnûf Gales dal Sud, fondade ai 26 di Zenâr dal 1788. Cun la incressite de popolazion e la esplorazion di gnovis areis, intal XIX secul a forin creadis altris cinc colonis de corone, un grum autonomis.
Il 1 di Zenâr dal 1901, lis sîs coloniis a deventarin une federazion, e nassè cussì il Commonwealth of Australia. Di in chê volte, la Australie e à tignût un sisteme politic liberâl democratic stabil e e reste un Paîs dal Commonwealth. La capitâl e je la citât di Canberra, logade intal Teritori Capitâl Australian (ACT). La popolazion e je sui 21 milions di abitants, concentrâts intes capitâls dai diviers stâts federâi de tiere, ven a stâi Sydney, Melbourne, Brisbane, Perth e Adelaide.


text:
Sanc
Il sanc al è un fluit dal cuarp specializât (tecnicamentri un tiessût), compost di un licuit clamât plasme, e di une part corpuscolâr fate di celulis dal sanc che a son in sospension dentri tal plasme. Lis celulis che a son tal sanc a son globui ros, o eritrocits, globui blancs, che a includin leucocits e linfocits, e plachetis o trombocits. Il plasme al è pe plui part aghe cun dentri proteinis in soluzion, sâl e altris sostancis, e al è il 55% dal intîr volum dal sanc. I mamifars a àn sanc ros, che al è di colôr ros brilant cuant che al è ossigjenât, par vie de emoglobine. Cierts animâi, come par esempli il Limulus polyphemus, un gjenar di masanetis, a doprin la emocjanine par puartâ l'ossigjen, invezit de emoglobine.
Lis celulis plui abondantis tal sanc a son i globui ros. Chescj a contegnin la emoglobine, une proteine che e conten fier e facilite il traspuart dal ossigjen di un puest dulà che e je abondance ai tiessûts che a'nd àn bisugne. La anidride carboniche e je invezit traspuartade dissiolte tal plasme. I globui blancs a judin a resisti a lis infezions e ai parassits, lis plachetis a son impuartantis pe coagulazion dal sanc.
Il sanc al cor ator tal cuarp par mieç de azion di pompe dal cûr. Il sanc arteriâl al puarte l'ossigjen de arie ispirade ai tiessûts dal cuarp, e il sanc venâl al puarte vie la anidride carboniche (o diossit di carboni), un prodot di scart dal metabolisim celulâr, fintremai ai polmons di dulà che e vignarà espirade.
L'agjetîf doprât pal sanc al à il prefìs emo- o emato-, che a vegnin de peraule grêc "aἷua", che al vûl dî propi "sanc". La peraule sanc e ven fûr invezit dal latin sanguis, sanguinis.
Si podin in curt dâ chescj dâts numerics pal sanc uman:
- i globui ros o eritrocits a son 4.2-6 milions par mm cubic;
- i globui blancs o leucocits a son 4.000-10.000 par mm cubic;
- lis plachetis o trombicts a son 200.000-300.000 par mm cubic;
- il plasme al è il 55-60% dal sanc;
- il plasme al è pal 90% aghe;
- i globui ros a son costituîts pal 65% di aghe e pal 35% di sostancis solidis (95% di emoglobine e 5% di lipits, enzims);
- il pês specific dal sanc al è di 1.055 kg/l;
- il rapuart carboni/azot (C/N) tal sanc al è di cirche 3;
- l'azot al costituìs il 10-14% dal sanc;
- il fosfar tal sanc al è di 2.5-5.0 mg/dl tai adults e 4.0-7.0 mg/dl tai fruts.


text:
La Patrie dal Friûl – Sfuei Mensîl Furlan Indipendent
(L)Int Autonomiste / Cui aial pôre de “Cuistion furlane”?Dree Valcic
L’EDITORIÂL / La “bufule meloniane” e la autonomie inte glacereWalter Tomada
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
La anteprime / Cors di furlan par gjornaliscj: consegnâts i atestâts
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”
Feminis furlanis fuartis / Il percors internazionâl di ricercje di Michela Lupieri, curadore di events e mostris di art
Apontaments / La Patrie sot dal tei
IL MIÔR DE PATRIE
- Cuintristorie dal '900
- Patriarcjis fûr dal ordenari
- Lint autonomiste
- Ai 32 di Mai
- Sindic jo mame
- Feminis Furlanis Fuartis
- La cuintristorie de ocupazion veneziane
- Fondazione Friuli
- Friûl Europe
- Furlans, digjitait furlan!
- Oms di libertât
- Di Bessôi
- Nature e ambient
- Di scjas in scjas: i taramots inte storie
Il numar in edicule
Novembar 2022 - L’EDITORIÂL. Jù lis mans dal Tiliment / (L)INT AUTONOMISTE. Ae Cort dai Conts, se la Rai e va indenant a cjolinus vie / PAGJINE 2 - A TORZEON PAL FRIÛL. Il Prin dal An celtic al torne a vivi inte Not dalis Muars / INT DI CJARGNE. “La gallinella saggia” che a Cjavaç e insegne a produsi e a mangjâ ben / PAGJINE 3 - INTERVISTE. Numb il cjan scjaladôr (e il so paron Thomas) | FOCUS. Record: i cjans plui vecjos / PAGJINE 4 - AMBIENT E NATURE. Bisugna stâ atents a asfaltâ lis stradis / PAGJINE 5 - FURLANS FÛR DAL ORDENARI. Muart e vite peadis tal destin di Carlo Michelstaedter | Al fo precursôr dai moments plui alts de filosofie europeane dal Nûfcent / PAGJINE 6 - IL PROGJET. Vite gnove pai filmâts dal font Pellis-Ciceri / LIS NESTRIS PUBLICAZIONS. Navarria e Floramo su “La machine dal timp” / PAGJINE 7 - MUSICHE. Suns Europe 2022, ai 25 e ai 26 di Novembar la seconde part dal festival a Udin e a Gurize / MUSICHE. Suns Europe: viertis lis prevenditis pal concierton! / PAGJINE 8 - FRIÛL EUROPE. La vuere in Ucraine, la debilece de Europe e lis mobilitazions pe pâs in Corsiche e in Sardegne / AUSTRIE. Batisim intardât pai cence non! / SLOVENIE. Al salude Borut Pahor, il president dal dialic / PAGJINE 9 - SPORT… CHE TI TRAI. Pietro Corredig e Sonia Borghese: une vite di pignatis a scufiots | Dôi trofeus intun colp / PAGJINE 10 - SPETACUI. Teatri Stabil Furlan / PIRULIS DI MUSICHE. I Concierts di Sant Martin in Cjargne ae vincjesime edizion / PAGJINE 11 - FONDAZIONE FRIULI. Friuli Storia, il leam tra gjenerazions al passe “De tiere al plat” / ART TAL TAC. L Y R A, in memorie di Pier Paolo Pasolini / LIBRIS SIMPRI BOGNS. Emilio Nardini, Par vivi, Udin, 1921 / PAGJINE 12 - PASOLINI – CJANT E DISCJANT. La critiche ae masse, “un cuarpat cence cjâf ” pront a vendi la sô libertât / DISCJANT. Letare ai pasolinians ||
*** I articui a saran disponibii sul sît in Zenâr. Par viodi chei altris contignûts par, abonaitsi.


text:
SESAMO
Ce isal?
SESAMO al è il portâl informatic dedicât ae salût, che al permet ai citadins maiôrs di etât iscrits ae anagrafe sanitarie de Regjon di viodi la documentazion cliniche prodote des struturis sanitariis publichis che ju rivuarde, di autorizâ struturis e professioniscj ae vision de documentazion e di acedi ai servizis sanitaris di utilitât.
Ai citadins minôrs, o subiets a tutele, al è permetût l'acès cun deleghe.
Doprâ SESAMO al semplifiche la vite e nol incît su lis prestazions sanitariis, che a son dut câs simpri garantidis dal Servizi Sanitari Regjonâl.
Par informazions e par assistence clamâ il numar 0434 223555
dal lunis al vinars des 9.00 aes 17.00
la sabide des 9.00 aes 12.00
- Opuscul [pdf - 1.71 MB] (il link al vierç une gnove barconete)
- Manifest [pdf - 887.3 KB] (il link al vierç une gnove barconete)
- Locandine [pdf - 890.04 KB] (il link al vierç une gnove barconete)
- Vierziti SESAMO (il link al vierç une gnove barconete)
Servizis fast
A son servizis sanitaris a acès svelt, cence oblic di autenticazion:
- Verifiche dai timps di spiete in Pront Socors
- Sielte di un gnûf miedi o di un pediatri
- Verifiche dai oraris e dai recapits di miedis e di pediatris
- Ritîr dai risultâts
- Prenotazion e verifiche dai timps di spiete di une prestazion
- Anulament di une prenotazion
- Paiament dal ticket
- Ricercje di une farmacie vierte
- Ricercje dal sfueut ilustratîf di un farmac
Fassicul eletronic
L'acès ae proprie storie cliniche al è risiervât e protet e al è permetût dopo de autenticazion midiant la Cjarte Regjonâl dai Servizis (e à di jessi ative, doprant il letôr Smart Card), o midiant lis credenziâls SPID.
La visibilitât dai documents dentri dal fassicul e je condizionade al consens dât, che al pues jessi esprimût ancje vie on line midiant di SESAMO. Intal fassicul a son visibii dome documents firmâts in maniere digjitâl dal professionist che ju à prodots e dâts fûr di struturis sanitariis publichis.
Acès midiant de Smart Card (CRS)
L'acès midiant de Cjarte Regjonâl dai Servizis al è pussibil vint il PIN e il letôr Smart Card.
Par aprofondî, consultâ il sît de Regjon.
- Cjarte Regjonâl dai Servizis(il leam al vierç un gnûf barcon)
Acès midiant di SPID
SPID al è il Sisteme Public di Identitât Digjitâl e al permet di acedi a ducj i servizis on line de Aministrazion Publiche cuntune uniche identitât digjitâl.
Par aprofondî consultâ il sît.
- Domande des credenziâls SPID (il leam al vierç un gnûf barcon)
- Cemût domandâ SPID (tutorial) - di persone (il leam al vierç un gnûf barcon)
- Cemût domandâ SPID (tutorial) - on line (il leam al vierç un gnûf barcon)
- Cemût domandâ SPID (tutorial) - vie webcam (il leam al vierç un gnûf barcon)


text:
Come cristians che a crodin te dignitât di ducj i oms come fîs dal unic Pari e, duncje, tal dirit di ducj i popui a guviernâsi sfrancjâts di prepotencis esternis, in fraternitât e strenzûts te prospetive di un distin unic, no podìn no gjoldi di cheste circostance che nus impegne, scomençant des resons di fede, a cirî l’acuardi e la passion pal ben di ducj i talians. Ma par nô cheste fieste no pues jessi complete e serene, par vie che chê che e veve di jessi la nestre “cjase comugnâl” no je, dut a vuê, vierte a lis nestris sacrisantis spietativis di int e di popul, come che la stesse Cjarte Costituzionâl dal Stât Talian e intindarès professâ. E che a varessin di fânus dî: achì mi sint a cjase, achì o stoi ben! Cun dut l’articul 6 de nestre Costituzion, di fat, o stentìn un grum a sintîsi onorâts di chest tipo di unitât statâl, par vie che la nestre configurazion culturâl e spirtuâl, che e reste par nô une ereditât irinunciabil, e ven invezit saldo sbeleade e continuamentri cjapade tant che un afront a la integritât dal Stât. Une situazion di minorizazion insensade che e stone inmò di plui se o pensìn che la Europe unide e à tant che element di fonde il principi “in diversitate concordia”. Si cjatìn cussì inte paradossâl situazion che a Bruxelles e je la cussience dal valôr di chest cjanton di Europe dulà
che te ereditât dal Patriarcjât di Acuilee
si cjatin a convivi lis trê principâls culturis
dal continent; a Rome, invezit, a ignorin il
patrimoni di cheste tiere.
In particolâr:
• Emblematic al è il tratament che si fâs a la nestre lenghe – simbul di fonde de nestre identitât – che, cun tant di leç in proposit, i ven ancjemò inibît in maniere vegognose chel puest che i spiete te scuele e te vite publiche. O onorìn la lenghe taliane, che nus permet di intindisi cun chei altris popui dal Stât, ma no volìn che la lenghe che par seculorums e à segnât la nestre storie e mueri par colpe di chê vignude dopo. O paìn lis tassis pe culture, ma no volìn che chestis a servissin dome pe monoculture statâl, che e cope lis diviersitâts.
• O viodìn che la scuele e continue a mortificâ lis espressions plui emblematichis dal nestri stamp culturâl. Tant a dî che – fale il câs di cualchi insegnant inluminât – i nestris zovins no san nuie dal Friûl, che uficialmentri za dal 1077 al à tacât a scrivi une pagjine lustre e civîl di esperience politiche autonomiste. E che, cul so Parlament de Patrie, si presentave inte ete di mieç come cuasit un preludi des formis di democrazie partecipade, che in chê volte no jerin par nuie scontadis. Cuntune liende storiche che no à nuie ce invidiâ a altris regions, che a vegnin però spampanadis tant che unichis e straordenariis.
• La retoriche nazionaliste, massime chê riferide a lis vueris, e impedìs ancjemò a la nestre int di cjalâ cun voli seren a chei popui dal Nord e di Jevade che, par gjeografie, politiche e culture a àn fate storie cun nô e che la nestre int e à simpri incuintrâts, par vie che il pan lu à vuadagnât simpri di chês bandis.
• Une considerazion a part al mertarès il fat de problematiche convivence inte regjon là che il Stât nus à sgnacâts e dulà che dut al conzure cuintri l’aspirazion dal Friûl di sintîsi une unitât, clamade cul so non e atente ai siei dirits e problemis. Un fat che al spiete une urgjente rimeditazion logjistiche-struturâl ad hoc.
• Par clarece e onestât storiche no podìn no fâ presint che, di fat, il Friûl di soreli a mont al è stât anetût a l’Italie tal 1866 e il Friûl di soreli jevât tal 1918. Duncje un toc 145 e chel altri 93 agns indaûr, no 150. Dut chest al mortifiche la nestre cussience di comunitât segnade di une identitât storiche e culturâl e nol pues no gjenerâ, in cui che al à rispiet pes resons profondis de dignitât umane, un sens di disafezion ancje pes problematichis dal Stât dulà che si cjatìn a convivi. Ribatint, alore, la nestre lealtât a di chest Stât che al ricuarde il so secul e mieç, o scugnìn però ancje dî che la nestre partecipazion a lis celebrazions no je par nuie complete e scontade, parcè che e mancje di chel traspuart che e varès di vê une robe che le sintìn nestre, pal fat che nus onore e parcè che nol è pussibil celebrâ nissune unitât, cence insieme ricognossi dutis lis particolaritâts che la componin e parcè che la vere unitât e je di tancj – difarents – e no afermazion dome di un o dai plui numerôs. E stant che tai confins de Italie ind è ancje altris popui che, come il nestri, no si sintin dal dut a cjase lôr, o ricuardìn ancje che, ai fins di une vite plui partecipade, serene e armoniche e par superâ tant dal malstâ ch’al esist tal nestri Stât, tocje ancje meti man a disberdeâ i problemis ch’o vin segnalât.
Lu disìn cun lealtât e, massime, cun perentorietât!
Patrie dal Friûl
Vençon, ai 20 di Fevrâr dal 2011
GLESIE FURLANE
ATUALITÂT – Friûl: 145 – 93 agns de Italie............
Come cristians che a crodin te dignitât di ducj i oms come fîs dal unic Pari e, duncje, tal dirit di ducj i popui a guviernâsi sfrancjâts di prepotencis esternis, in fraternitât e strenzûts te prospetive di un distin unic, no podìn no gjoldi di cheste circostance che nus impegne, scomençant des resons di fede, a cirî l’acuardi e la passion pal ben di ducj i talians. Ma par nô cheste fieste no pues jessi complete e serene, par vie che chê che e veve di jessi la nestre “cjase comugnâl” no je, dut a vuê, vierte a lis nestris sacrisantis spietativis di int e di popul, come che la stesse Cjarte Costituzionâl dal Stât Talian e intindarès professâ. E che a varessin di fânus dî: achì mi sint a cjase, achì o stoi ben! Cun dut l’articul 6 de nestre Costituzion, di fat, o stentìn un grum a sintîsi onorâts di chest tipo di unitât statâl, par vie che la nestre configurazion culturâl e spirtuâl, che e reste par nô une ereditât irinunciabil, e ven invezit saldo sbeleade e continuamentri cjapade tant che un afront a la integritât dal Stât. Une situazion di minorizazion insensade che e stone inmò di plui se o pensìn che la Europe unide e à tant che element di fonde il principi “in diversitate concordia”. Si cjatìn cussì inte paradossâl situazion che a Bruxelles e je la cussience dal valôr di chest cjanton di Europe dulà


text:
Musicologjie
La musicologjie al è il studi dal fenomen de musiche tal mont.
Lis dissiplinis che si ocupin dai diviers aspiets dai fenomens musicai e a son cjapatis dentri la musicologjie puedin jessi indicadis come:
- musicologjie sistematiche: e cjape dentri lis dissiplinis che frontin la musiche in sens teoric, come la acustiche, o la estetiche de musiche;
- musicologjie storiche: e studie la musiche colte, particolarmentri europeane, a partî da la ete di mieç, dal pont di viste storic. E cjape dentri, par esempli, la bibliografie musicâl, la filologjie musicâl e la critiche testuâl;
- etnomusicologjie: e nas come "musicologjie comparade" e al è un discors su la musiche popolâr; al racuei e ordene lis testemoneancis musicâls, metintlis dentri tal contest des diviersis culturis e civiltâts;
- musicologjie aplicade: e je la aplicazion de musiche in altris cjamps, come, par esempli, la musicoterapie, o la didatiche de musiche.


text:
mercoledì 19 ottobre 2011
"MUSICHE FURLANE FUARTE" ON LINE !
MUSICHE
FURLANE FUARTE
ON LINE
Ve ca il link de interie produzion de etichete
"Musiche Furlane fuarte":
Vêso voie di scoltâ un rap di Dj Tubet o di meti a dut volum il gnûf toc dai Arbe Garbe? O, magari, di tornâ a sintî une sghitarade di Guido Carrara?
Po ben, se il vecjo disc al è lât pierdût, chel masterizât no si sint plui ben, o sês fùr de Patrie e no rivais a cjatâ il vuestri grup favorît, no stait a ve pôre.
Digitait http://musichefurlanefuarte.bandcamp.com/ e par magjie us comparirà la interie produzione de etichete Musiche Furlane Fuarte, ven a stâi 40 discs dal 1998 a vuê.
L'inovatîf progjet, che al à il grant mert di vê metût online la mari de sene musical furlane, al nas de colaborazion cu la etichete ReddArmy, cueste de MFF in ativitât dal 2007, che e prodûs musiciscj come i Carnicats, Dj Tubet e Madrac, par ricuardâ dome cualchidun.
Cuntun link si pues (za di vuê) scoltâ , sore nuie dut il catalic e comprâ i discs in alte cualitàt (ancje in formât FLAC pai intindidôrs) par a pene 2 euros par album.
Insome cun 10 euros o zontais a vuestre librarie 5 cd de miôr produzion de nestre.
Bon pai scoltadôrs de buine musiche in marilenghe e bon ancje par Onde Furlane:- i bêçs a laran a finanziâ lis ativitâts de radio. Miôr di cussì no si podeve fâ.
---------------------
Gjavât fûr dal mensîl “LA PATRIE DAL FRIÛL – N.9 Setembar 2011
Pubblicato da Comitât pe Autonomie e pal Rilanç dal Friûl a 09:14
Etichette: Lingua friulana, Musiche Furlane Fuarte, Radio Onde Furlane
Iscriviti a: Commenti sul post (Atom)


text:
Riforme Protestante
Le Riforme Protestante ancje cognossude come La Riforme scomençade in tal XVI secul je une volontât di torna a lis lidrîs dal cristianisim e di une bisugne di considerâ le religjon e le vite sociâl in une âtre maniere. Le riflesion de salvece de anime jere une cuestión centrâl in te reflesion dai riformatôrs dal XVI secul che denuncin la coruzion di dute le societât dal timp atôr dal cumierç des indulgencis.
I riformatôs profitant ancje de invenzion de stampe , inventate propri in te epoche , par publicâ le Bibie in tes lenghis locâls feveladis da dute le comunitât (soredut il todesc in te traduzione par cure di Martin Luther) indulâ no si fâs peraule dai sants , a la devozion de Vergjine e ancje dal purgatori.
Il riferiment a la Bibie je une pai principal referimentos dai riformatôrs. Chest principi , clamât ''Sola scritura'' , al sarâ chel di guide.
Scomençade par il 31 di otubar dal 1517 par Martin Luther muini catolic in Gjermanie , par Ulrich Zwingli in Svuizare , e par Zuan Calvin in France e in Svuizare , la Riforme tocche in buone bande dute le Europe dal Nord-Ovest.Ducj i tentatîfs di conciliazion van a vueit par temine cun le division jenfri le glesie catoliche e lis glesis protestantis.
Le Cuintri-Riforme catoliche aprovade dal Concili di Trent puartarâ le glesie catoliche a une riconcuiste parziâl dai territorio piardûs passâs al protestantesim. Le adozioni de Riforme vere ancje un caratar politic.I princips Marcin Sussi la lor indipendence dal podê dal Pape disint di governâ par dirit divin. La Riforme mene in tal XVII secul a une cjadene di vueris civîls jenfri la France , le Inghiltiere e la Scozie.
Lis causis[cambie | modifiche il codiç]
Le cause principâl fo la polemiche daspo la publicazion da lis tesis di Luther , cuintri la vendite des indulgencis in Gjermanie e in âtris bandis in Europe il 31 di otubar dal 1517.Il muini todesc tache i sfueis des tesis parsore la puarte de glesie dal cjiscjel di Wittemberg par protestâ cuintri le glesie catoliche.Ma lis causis de riforme son tantis e dispès misturadis jenfri di lôr.
La pui grande e je di sigûr la posizion di Luther rispiet le difusion de peraule di Diu. La liturgie jere celebrade nome in latin e al jere difici par chei che no fevelavin il latin di vê acês a lis traduzions de Bibie in âtris lenghis.Lis autoritâts de glesie no viodevin di bon vôli chestis traduzions. Par ches motîf , nome la int studiade podeve vê acês a lis Scrituris Luther al voleve che ducj i cristians podevin lei la Bibie cence l'intervent dai predis e lis autoritâs de glesie.Luther cure la traduzion de Bibie e cul jutori de invenzion de stampe al cure diviarsis edizion par todesc difondudis in dute le Gjermanie.
Studiant la Bibie , Luther al fâs cognossi lis contradizions jenfri l'opare dal clero catolic e la presumude dotrine cristiane origjnarie.Daspo la publicazion des tesis , Luther scugne vê bisugne di protezion dai princips todescs. Atri motîf forin l'ingrumâ des carichis de bande dal clero , une vore pui interessât al podê e ai aspiet economic che al pinsîr de difusion de dotrine. Le predicazion jere simpri pui dispès afidade ai ordins di fraris cercandui e i vescui vignivin da lis grandis fameis nobiliârs , pôc interesâs al aspiet religjôs de aministrazion.
La Glesie jere parone di grandj toc di tiaris e podeve scuedi le decime.Le nobiltât passade al luteranesim podeve gjoldi di chest dirit in ereditât. In chest mût si è formade le Prussie daspo che il Grant Mestri [[Albert di Hohenzollen] ]al passe de bande dal luteranesim. Si pues ancje zontâ il fatôr politic.L'imperadôr Carli V al governave cun le aprovazion daipricips e feudataris. Le religjon devente un element impuartant in tai rapuarts cun il Pape.


text:
✽✽ Un dai periodis plui biei de mê vite al è stât chel dai agns passâts cui scouts. O soi convint che buine part de mê educazion, dai miei valôrs, a rivin di chê monture metude sù prime di fantaçut e po dopo di zovin. Intun dai miei scansei o conservi in maniere zelose lis mostrinis zalis de mê prime scuadrilie, lis panteris, il ferme façoleton e la acuile ricamade di Beltram, che e vignive cuside su la manie diestre sot dal non dal repart di apartignince.
✽✽ Une diretive resinte de Agesci regjonâl e invide i grups a meti tal puest de acuile patriarchine la “gjaline regjonâl”, intai cjamps estîfs de associazion. Che e svintuli duncje une bandiere inventade de politiche e no plui une tele che e cjape dentri secui di storie. La sielte e ven justificade tant che “un at formâl dovût”. Scuse ridicule, come se la bandiere dal Friûl e ves di domandâ il permès di jessi esponude. O speri propit intun at di braùre dal mont scoutistic furlan: la sô lungje tradizion no pues patî un afront simil che al sune ancje tant che ofese ai principis di democrazie e di solidarietât dal moviment.
✽✽ Un episodi isolât? Propit no. In sieradure dal cors di lenghe e culture furlane di une scuele elementâr, tra i dissens di fin dal an, al comparìs chel di un pipin che al strenç in man une bandiere cu la acuile de Regjon e sot de scrite Friûl. Il piçul autôr nol à nissune colpe, ma di cui ise rivade cheste impostazion?
✽✽ Cjalait, e pâr une bataie di retrovuardie, di solits vecjos fissâts, ma se o dais une voglade ator, si inacuarzarês che, massime su lis sedis di ents e aministrazions, dulà che prime e vignive esponude la nestre acuile, cumò al cjate puest un rapaç orent che al gafe une citât, o ben Rome che e comande su Aquilee, intun stîl di timbri di ufici.
✽✽ Câs? No, operazions di regjim simpri plui insuridis e provocatoriis in non di un FVJ simpri plui bol comerciâl e simpri mancul Friûl. ❚
(L)INT AUTONOMISTE. Che nissun al tocji la bandiere!Dree Valcic
✽✽ Un dai periodis plui biei de mê vite al è stât chel dai agns passâts cui scouts. O soi convint che buine part de mê educazion, dai miei valôrs, a rivin di chê monture metude sù prime di fantaçut e po dopo di zovin. Intun dai miei scansei o conservi in maniere zelose lis mostrinis zalis de mê prime scuadrilie, lis panteris, il ferme façoleton e la acuile ricamade di Beltram, che e vignive cuside su la manie diestre sot dal non dal repart di apartignince.